1/1988 Legegintza Dekretua, maiatzaren 17koa, Euskal Herriko Herriogasuntza Nagusiaren Antolarauei buruzko indarreango lege-manuen Eraberritutako Idazkera onartuz.\nArgitalpena: EHAA, 1988/5/20, 96. zk.\n§ VII. 1/1988 LEGEGINTZA-DEKRETOA, MAIATZAREN 17KOA, EUSKAL HERRIKO HERRIOGASUNTZA NAGUSIAREN ANTOLARAUEI BURUZKO INDARREANGO LEGE-MANUEN ERABERRITUTAKO IDAZKERA ONARTUZ\n1.- LEGEAREKIKO AZALPENA\nEuskadiko Autonomia-Elkarteak, bere Autonomia-Estatutoaren III. Idazpuruan agintzen denez, bere agintepideak behar bezala egiteratzeko eta horien dirubidetarako duen Herri-Ogasuntza da Euskal Herriko Herriogasuntza Nagusia.\nEuskadiko Erakunde-mailako egituraren berezia aski da, besterik gabe ere, Autonomia-Elkarteak bere Herriogasuntza Nagusia antolatzeari ekin dakion, gure oinarrizko Herri-Egitamuaren berarizko alderdiei egokitzeko. Hark, Autonomia-Elkarteak orain bere esku dituen eskuarteen neurriarekin eta bere zerbitzuen egiteratze-mailarekin batean, bere Herriogasuntza Nagusia antolatzea ezinbesteko egiten du, Elkartearen ekintzapideen eginkortasuna eta bere ekonomiazko eskuarteen eraginkortasuna ahalik eta hoberenak izan daitezen nahitaezko lanabes izan dadin lege-erakidetza finkozko hesparru bat jartzeko xedez.\nBaina, hala ere Herriogasuntza ez da erabateko gai bakun bat. Alderantziz, elkarrengandik argi eta garbi bereizten diren gaiak aurkitu daitezke horren baitan (Diruegitamu-jaurpideak, Euskal Herriko Herriogasuntza Nagusia, Zergak, etabar) horietako batzuk (lan-akurapenak, Ondarea) berenezko eta herriogasuntzarekingo atxikitasunik gabeko burujabetza lortu bai-luten, gainontzekoengandik erabat hastandutako legeen bidez antolatzeraino.\nBestalde, orohar Herriogasuntza deritzana osatu eta beste gaietan ohi den baino sorta haundiago bilakarazten duten gaien zabalaz eta korapilotsua ez da ahantzi behar.\nEgoera hori dela eta, Euskal Herriko Herriogasuntza Nagusiari dagozkion antolapide guztiak lege bakar baten sartzea ezinezkoa gertatzen da, eta gaiak aurrera dakarkigun arazoari hobeki egokitu dakion legegintza-teknikabidezko beste aterapideren bat aurkitu beharra dago.\nHoriek horrela direla ere, Herriogasuntzaren askotarikotasuna, zabala eta korapilotsua ez dira orotariko oinarri-irizpide batzuk emateko eragozpen, haiek batzutan berariz adierazita ez badaude ere egon badaude eta; alderantziz, barraiatutako antolapenak batasun batera biltzeko hori egitearen komenigarritasuna erakusten digute, egiteko horrek bilketa-lan haundi bat eskatzen badu ere.\nHorixe du xede Euskal Herriko Herriogasuntza Nagusiaren Antolarauei buruzko Lege honek, lege-alorrean bitariko helburu batekin sortzen den honetan: Herriogasuntza Nagusiaren oinarrizko egitura jartzekoa eta, hori artez erabili ahal izatearen kaltetan gabe, Herriogasuntza-antolaketa osoaren artezpide eta batasunbide izanez haren legezko araupeketaren ardatz dela. Lege honek eskaintzen dituen egitura eta irizpideetatik abiatuta, Euskal Herriko Herriogasuntza Nagusiari dagozkion gai guztiak berariz eta bereziki araupetuko dira.\nLegegintza-modu hori Euskal Herriko Herriogasuntza Nagusiaren zernolakoei ongi egokitzen zaie, orotariko egitura-irizpideen batasuna eta horren gai diren alderdiekiko berarizko antolapenen arteko berezitasuna batean bilduz.\n2.- LEHENENGO IDAZPURUKO OROTARIKO ERABAKIAK\n"Orotariko Erabakiak" deritzan Lege honen I Idazpuruak, Euskal Herriko Herrioga-suntza Nagusiaren antolakuntza-arauetan eragin orokorra eta funtsezkoena duten arauak ditu gai, bidezko denez beraren zerdenetik abiatuta.\nLehenengo eta behin Herriogasuntza Nagusia antolatzeko araupideak eman, eta horiek ontzat emateko ahalmenaren banakuntza egiten da. Herriogasuntza legebidez egiteratzea era egokian egiteko xedez, hori guzti hori Euskadiko Autonomia-Elkarteak bere Herriogasuntza nagusia antolatzeko duen agintepide-hesparruaren barruan eta, beraz, Erresuma-mailako izan eta Autonomia-Elkartarentzat eragingarri eta behartze-indarrezko egin ondoren bertan nahitaezko bilakatu daitezen arauak erabiltzearen kaltetan gabe.\nEuskadiko Autonomia-Elkartearen agintepide eremuan eta horien egiterapenean sartu eta, bigarren atalak, Euskal Herriko Herriogasuntza Nagusiaren eta horri berenez dagozkion gaien berarizko antolakuntza Elkarteak berak emandako Arduralaritza-Lege orokorragoek jartzen dituzten arauei egokitu dakizkiena agintzen du. Erresumako legebideek ez dute Euskadiko Autonomia-Elkartearen beraren antolakuntza osatzen duen arau-pilo ezean baizik ordezkatze-balioa izango; arau hori Autonomia-Estatutoan jarrita dagoelako lege honetan ez da ematen, hori, bigarren ataleko 5garren idazpuruan eta 44garrenaren lehenengoan egiten denez Lege honetako agindu batzutan Erresuma-legeen ordezkotasuna berariz aipatzeko eragozpen ez bada ere.\nBigarrenez, Autonomia-Elkartearen arau-ematezko nahiz besterako ihardun osoarentzako artezpideak ematen dira, herri-ihardunaren ondorioa ahalik eta hoberena izan dadinari bultz egiteko bide.\n3.- EUSKADIKO GUZTIZKO DIRUEGITAMUAK ETA EUSKADIKO GUZTIZKO DIRUEGITAMUEN LEGEAK\nAgitz, Herri-Erakundeen Diruegitamu-Legeak horien diruegitamu-jaurpideen zerbitzurako baliagarri izan dira; horregatik, Diruegitamu-Legeen antolakuntza jaurpideenarekin batean egin ohi zen, horren zati soil bai-liran.\nGero, arian-arian, Lege horien eremua diruegitamu-jaurpide soilaz besteko alderdi batzutara zabaldu zen, ekonomia-gizarteen alorreango helburuak hobeki lortzeko legezko baliapide izanarazteraino, diruegitamu-jaurpideekiko bere atxikitasuna dela eta alor horren barruan bazirauten ere.\nAurreko lerroaldian esandako bilakakunta-bideari jarraituz, Legearen II Idazpurua, Guztizko Diruegitamuen eta Guztizko Diruegitamuekiko Legeen antolakuntza elkarrengandik bereizten dituela, lehengo egoerarekiko aurrera-hurrats berri gertatzen da.\nIzan ere, Autonomia-Elkartearen ekonomiazko ihardunaren zenbatekoa ekonomia-urte baterako zehazteko lanabes gisa agertzen dira, Legean, Euskadiko Autonomia-Elkarteko edo Euskadiko Guztizko Diruegitamuak. Horrek, Euskadiko Guztizko Diruegitamuek berenezko neurriak eta iareitasuna lortu eta dirueskuraketen eta gastuen zerrenda huts bat izateari betiko ihes egiten diote.\nIrizpide horren arauera, bakoitzaren dirueskuraketa eta gastuen zerrendez osatutako Autonomia-Elkarteko Erakundeen diruegitamuak Euskadiko Guztizko Diruegitamuen zati gertatzen dira, bainan horrek batzuk eta besteak era berekoak izaterik ez dakarrela. Euskadiko Guztizko Diruegitamuek, dirueskuraketa eta gastu-zerrenda soilez beste direnez, gaudimenak emateko eta zorpetzeko mugak ere ba daramatzate berebaitan, horiek ere Elkartearen ekonomiazko ihardunari dagozkion alderdi direnez. Beraz, dirueskuraketa eta gastuen zerrendak eta gaudimenak emateko eta zorpetzeko mugak barne daramatzaten egitamuek osatzen dituzte Euskadiko Guztizko Diruegitamuak, Lege honek horiei ezartzen dien izakeraren arauera.\nGuztizko Diruegitamuak taiuketa horrela egin ondoren Lege-alorrari egokitu beharra sortzen da eta horretarakoa da, funtsean, Guztizko Diruegitamuen Legea. Beraz Guztizko Diruegitamuen onarpena du Lege honek, hain zuzen ere, bere lehenengo egitekoa.\nHala ere, gure Herriko ekonomia-egoerak berak eta gizartean dauden ekonomiazko harremanen zernolakoak batzutan, Guztizko Diruegitamuentzat lehen jarritako esparruan sartzen ez den neurrisail bat hartu beharra dakarkiote Herri-Agintaritzari. Gainera, ba daude Guztizko Diruegitamuetan sartu gabeko zenbait gairen araupeketa Guztizko Diruegitamuen Legeei uzten dieten erabakiak ere eta hori, agian, Lege horien epe-mugarik eza dela etengabeango unean-uneangotze bat egin ahal izateko bide egoki izan daitezkeenaren ustetan. Horiengatik guztiegatik Lege honek, Diruegitamuak ontzat emate soilaz bestelako egiteko bat izendatzen die Euskadiko Guztizko Diruegitamuen Legeei; egiteko hori 6garren ataleko 2 idazatian adierazten da, beste agindu batzutara jo ahal izateari eta batipat gizarte-ekonomiaren alorrak dituen alderdien ugariari dagokionez oharteman eta itxi gabe uztekoa dela.\nEsandako horiek guztiak horrela, Euskadiko Guztizko Diruegitamuek eta Euskadiko Guztizko Diruegitamuen Legeek osatzen duten erapidetza ez dugu inola ere erakuntza hertsi eta aldakaitz bat, bere ihardunaren ezaugarri beinen malgutasuna eta higikortasuna dituen bat baizik, Elkarteko Herri-Arduralaritzaren baitango esparrua gainditu eta ekonomia-politikazko lanabes egoki gertatzen den elkar-antolapenezko baliapidea.\nBukatzeko, Guztizko Diruegitamuak eta Guztizko Diruegitamuaren Legeak direnez eta xede dituzten gaien antolakuntza bazter utziz araupetzen dituenean Legeak bere sorburu izan dituen oinarri-irizpidekiko duen egokitasuna azpimarratu behar da.\nLegearen III. Idazpuruak Euskadiko Autonomia-Arduralaritza Nagusiaren eta Erakunde-mailakoaren iharduna hobetzeko beharrezkoa denez, horren egituraketa araupetzea du gai.\nErakundetzaren alorra berez ere berarizko araupidetza baten gai izateko adinako gauza den arren, Autonomia-Elkartearen beharrei gutxien baten bederen erantzuteko erakunde-mailako antolaketa baten beharra izan da Euskal Herriko Herriogasuntza Nagusiaren nolakozko eta zenbatekozko garrantziarekin batean, III Idazpuruan izatearen zio.\nEgituraketa horrek, erakuntza Autonomia-Elkarteari emandako helburuak lortzeko bide denez ikustea du oinarri, eta funtsezko oinarri-irizpide bi darabiltza:\na) Legegintza-agintariek garrantzizko gaietan eskuhartzea eta unean-uneango zernolakoei egokitutako antolapen bat lortzeko beharrezkoa den malgutasuna elkarri egokitu dakizkienekoa.\nb) Batzutan norbanako-alorreko legebidez baliatzea, herri-alorreko eta norbanako-alorreko legebideen arteko atxikipena ere eginkortasun haundiagoa lortzeko bide egoki izan dadin.\nErapide-beharraren eraginez, Legearen IV Idazpurua agintepide nabarmenak eta orotarikoenak ematezkoa da, hori, ekainaren 30eko 7/1981 Jaurlaritza-Legea eta Lege horren III Idazpurua erabat egiteratu beharra oinarri duen Lege horretxen 24garren ataletik atera dadinaren kaltetan gabe.\nEuskal Herriko Herriogasuntza Nagusiaren edukia du gai Legearen V Idazpuruak, eskubideak eta eginbeharrak, haren alderdi berezi direnez, elkarrengandik bereiz aztertzen dituela.\nEskubide eta eginbehar horientzako orotariko jaurpideak jartzeaz gainera, V Idazpuruak eskubideen sailkaketa bat egiten du, diru-eskuraketa nabarmenenen alderdi nagusiei heltzen diela.\nLegearen VI Idazpurua Euskal Herriko Herriogasuntza Nagusiarekiko babespideez ari da, azterkizun izan daitezkeen bi alderdiak, gaudimenena eta erantzunbeharra alegia kontutan izanik.\nGaudimen-bideei buruzkoetan nagusiena 51garren atala da, Herriogasuntza Nagusiaren eskubideak arriskuan daudenean horiek bermatzeko egintza-bide bat jarri eta araupetzen duela. Egintza-bide horrek, aurrera-bidea bitan banatuz, behin-behingo bermearen eta behin-betiko bermearen alditan alegia, babesaren eginkortasuna eta behartutakoen eskubideekiko begirunea bere-baitan biltzen ditu.\nErantzunbeharrei dagozkienetan, Legeak Euskal Herriko Herriogasuntza Nagusiari egindako gaitz eta kaltegatik ordaina eman beharra jartzen du eta, hori, zentzatze-bidez edo zigor-legebidez eskatu daitezkeen beste erantzunbeharren eta bidezko izan daitezen zigorrak jartzearen kaltetan gabe.\nBukatzeko, Legearen VII Idazpuruak Euskadiko Autonomia-Elkarteak, Erresumak horretarako jarri edo Euskadiren Autonomia-Estatutoak agintzen duenari darizkiokeen kaltetan gabe, bere ekonomia-ihardunaren zaingorako dituen artabideak aipatzen ditu.\nIdazpuru horrek Elkartearen arta-bideen orotariko sailkaketa berri bat egiten du, horiek gero eraz eta arrazoibidez zehaztu ahal izateko aintzin-oinarri.\nHortik abiatuta VII Idazpuruak Euskal Herriko Herriogasuntza Nagusiak bere dituen gai guztiei dagozkien eta Elkartearen agintepide diren Euskadiko ekonomia-ihardunarentzako berarizko zaingo-bideen zermugapena egiten du, horiek osabideratzea geroko araupeketa berezietan egiteko utziz.\n1. Atala - Zerdena\n1.- Euskadiko Autonomia-Elkarteari berenez dagozkion ekonomiazko eskubide eta beharkun guztiek osatzen dute Euskal Herriko Herriogasuntza Nagusia.\n2.- Honako gai hauek ditu Euskal Herriko Herriogasuntza Nagusiak bere berenezko gai:\na) Ondarearekiko jaurpideak\nb) Diruegitamuak gertatzeko eta horien eraentzarako bideak\nc) Autonomia-Elkartearen ekonomia-iharduna bere menpe izan behar duen arta eta kontaduritza-erapidetza\ne) Euskal Herriko Diruzaingo Nagusiarentzako jaurpideak\nf) Bere zerga eta herri eta norbanako-alorreko lege-bidezko gainontzeko diru-eskuraketak\nh) Gaudimenak emateko jaurpideak\ni) Bere Herriogasuntza Nagusiko gainontzeko gaiei buruz Autonomia-Elkarteak dituen eskubide-lehentasunen jaurpideak\nj) Atal honen I zatiaren gai direnen eskubide eta beharkunei datxekien beste edozein.\n2. Atala - Antolaketa-arauak\n1.- Euskal Herriko Herriogasuntza Nagusiak Lege hau eta hari dagozkion gaietan Euskadiko Autonomia-Elkarteak emandako gainontzekoak eta bertan erabilgarri izan daitezkeen besteak eta, horien aurkako izan ez daitezenetan, horiek osabideratzeko eta/edo egiteratzeko eman daitezen araubidezko manuak iznago ditu jaurpide.\n2.- Herriogasuntza Nagusiak bere dituen gaiei buruzko oinarrizko araupideak eta Lege honetan berariz horretarako utzitako gainontzeko alderdiak Legebidez antolatu beharrekoak izango dira.\n3.- I zatiaren gai diren araudi-bidezko manuei onarpena ematea Jaurlaritzaren egitekoa izango da, Jaurlaritzaren Lege baten edo Dekreto baten bidez, eta azkeneko honetan Lehendakariak aurrez ontzat eman ondoren Herriogasun eta Dirubide-Sailburuari berariz izendatzen zaionean salbu.\n4.- Aurreko zatietan aipatzen diren arauen ezean, Euskadiko Autonomia-Elkarteak emandako Arduralaritza-Legezkoek izango dute indarra.\n5.- Herriogasun eta Dirubide-Sailburuari dagokio Euskal Herriko Herriogasuntza Nagusia antolatzeko lege-bidezko edo araudi-bidezko artez nahiz ordez erabiltzeko arau guztiei buruzko ulertze-moduak edo argipideak ematezko erabakiak hartzeko eskubidea, Erresumarenak izan eta Autonomia-Elkarteak nahitaez erabili beharrezko gertatu daitezenei buruzkoak salbu. Manu horiek, bere edukiak ulertze-moduaren edo argipideen gai diren arauenekin bat egingo duten arren, Jaurlaritzako Sailburuek onartu ditzaten araudientzat legez jarritako erakoak izango dira, eta Autonomia-Elkarteko ihardutze-sail eta Erakundeek nahitaez men egin beharko diete.\n3. Atala - Agiriango iharduna\nBere Herriogasuntza Nagusiari dagozkion gaietan, Euskadiko Autonomia-Elkarteak legezkotasunaren, deneantxekotasunaren, merketasunaren, eginkortasunaren, artaren, dirukutxa-batasunaren eta bere ihardutze-sail eta Erakundeen arteko elkar-egokitasunaren arauerako irizpidez ihardungo du.\n4. Atala - Eskubide bereziak\nEuskadiko Autonomia-Elkarteak Erresumari aitortzen zaizkion eskubide bereziak eurak izango ditu bere aginte-alorrean eta bere Herriogasuntza Nagusiari dagozkionetan, berak emandako Lege-mailako horretazko berarizko erabakiren bat izan dadinean salbu.\nEUSKADIKO GUZTIZKO DIRUEGITAMUAK ETA EUSKADIKO GUZTIZKO DIRUEGITAMU-LEGEAK\n5. Atala - Euskadiko Guztizko Diruegitamuak\n1.- Euskadiko Autonomia-Elkarteko Guztizko Diruegitamu edo Euskadiko Guztizko Diruegitamuak, Euskadiko Autonomia-Elkarteak ekonomia-urte edo diruegitamu-urte bakoitzean egiteratu beharreko ekonomiazko ekintzarako artezpide diren bateango erabaki-sortaren dirubidetza eta kontaduritza-alorreko agiri-bidezko zinezko adierazpide dira.\n2.- Euskadiko Guztizko Diruegitamuak, bere aldetik, Euskadiko Autonomia-Elkartearen eskuarteak behar bezala erabiltzen direla zaintzeko bide dira.\n3.- Honako hauek dira Euskadiko Guztizko Diruegitamu:\na) Euskadiko Autonomia-Elkartea osatzen duten Erakundeen diruegitamuak, dagozkien diru-eskuraketa eta gastu-zerrendak barne daramatzatela eta baita Gizarte-Segurantzaren ekonomia-jaurpideen eraentzarako diruegitamuak ere.\nb) Gai horretan herri-alorreko lege-jaurpidepeko izan daitezen Autonomia-Elkarteko Erakundeek eman dezaketen gaudimen-muga.\nc) Gai horretan herri-alorreko lege-jaurpidepeko izan daitezen Autonomia-Elkarteko Erakundeen zorpetze-muga.\n4.- Diruegitamu Nagusiaren ekonomia edo diruegitamu-urtea egutegi-urtearekin baterakoa da.\n6. Atala - Euskadiko Guztizko Legeak\n1.- Aurreko atalean zermugatutako Guztizko Diruegitamuak ontzat ematea xede dutenak dira Euskadiko Autonomia-Elkarteko Guztizko Diruegitamu-Lege edo Euskadiko Guztizko Diruegitamu-Legeak.\n2.- Horretaz gainera, Euskadiko Guztizko Diruegitamuen Legeek, Guztizko Diruegitamuetango diruizendapenei dagozkien lanarien ordainsarien eta gozamensarien jaurpideak, horiekiko diruegitamu-jaurpide eta herri-gastuen egiterapenak, Autonomia-Elkartearen berenezko zergentzako jaurpideak eta zorpetze-moduak bezala ekonomia-urte hartakoak izan eta horretan berarizko eragina izan dezaten Euskal Herriko Herriogasuntza Nagusiaren arazoetara eta horri datxezkonetara ere iritsi ahal izango dute. Gai horiei buruzko Guztizko Diruegitamuetango manuak, nolakoz eta jaurpidez Lege horiek bezalakoxeak izango dira.\n3.- Euskadiko Guztizko Diruegitamuen Legeak dakartzan lege-arauak aldatzezko edo osatzezko beste lege-arau batzuk izatea gertatuz gero, azkeneko hauek, izan dezaten indarraldia agizkoa nahiz luzarazitakoa dela, nolakoz eta jaurpidez haiek bezalakoak izango dira.\n4.- Euskadiko Guztizko Diruegitamuen Lege-Egitasmoa, bere gai izan ditzan gaietako bakoitzari dagokion araupidetzan agindutakoaren arauera egin eta, Jaurlaritzak, dagokion ekonomia-urtearen aurreko azaroaren lehenengoa baino lehen Legebiltzarrari aztertu eta, hala badagokio, ontzat eman dezan aurkezteko onartuko du.\n1.- Euskadiko Autonomia-Elkarteko Herri-Arduralaritza Arduralaritza Nagusiak eta Erakundegoren-mailako Arduralaritzak osatzen dute.\n2.- Jaurlaritzaren ekainaren 30eko 7/1981 Legeko 53garren atalak dioen Euskadiko Arduralaritza Nagusia edo Autonomia-Elkarteko Arduralaritza da Elkarte honetan lurraldekako Erakunde bakarra.\n3.- Honako Bazkun hauek osatzen dute Erakundegoren-mailako Arduralaritza:\na) Herri-alorreko legepeko izan eta Ihardutze-Sail Burujabe deritzen Elkarteko Erakunde-mailako Izaikiek.\nb) Funtsezko jaurpide norbanako-alorreko legeak izan eta honako bi moeta hauetakoak izan daitezkeen Elkarteko Erakunde-izaikiek:\n- Norbanako-alorreko legepeko Herri-Izaikiek.\n4.- Euskadiko Autonomia-Elkartea goragoko 2 eta 3 idazatietan esandako, eta Elkarteko bertako herri-alorra osatzen duten Bazkunez osatzen da. Bazkun horietako bakoitza bere eta gainontzekoek izan dezatenaz bestelako lege-nortasunaren jabe da.\n5.- Legebiltzarrari eratxikitako eskubide eta eginbeharren jabetza Euskadiko Arduralaritza Nagusi edo Autonomia-Elkarteko Arduralaritzari dagokio, Legebiltzar horrek haiei buruz izan ditzan agintepideen kaltetan gabe.\nEUSKADIKO AUTONOMIA-ELKARTEKO ARDURALARITZA\n8. Atala - Araupeketa\n1.- Jaurlaritzaren ekainaren 30eko 7/1981 legearen 53garren atalak dioen Euskadiko Autonomia-Elkarteko Arduralaritzak Lege honetan ohartemandako arauak izango ditu jaurpide bere erakuntzari eta ihardunari dagozkienetan.\n2.- Herriogasuntza Nagusiaren berenezko gaiei buruzkoetan, Euskadiko Autonomia-Elkarteko Arduralaritzak haiei buruzkoak izan eta berarekin berariz erabilgarri izan daitezen manuak izango ditu jaurpide eta baita, horien aurka egon ez daitezen guztietan, Herri-alorreko legepeko izan daitezen Autonomia-Elkarteko erakunde guztiekin erabilgarri diren gainontzeko arauak ere.\n9. Atala - Zerdena\nHerri-alorreko izan, xedez Euskadiko Autonomia-Elkartearen agintepeko ekintzapideak aginte-banakuntzaz egiteratzea duten eta herri-alorreko legepekoak diren Euskadiko Autonomia-Elkarteko Iraskuntza-Izaikiak dira Ihardutze-Erakunde Burujabeak.\n10. Atala - Moetak\nIhardutze-Erakunde Burujabeak bitarikoak izan daitezke:\na) Ekonomiazko, salerosketako, industriako, diru-bidetzazko edo merkataritzazko gainontzeko ezein ekintzapidetan diharduten Merkataritzako Ihardutze-Erakunde Burujabeak.\nb) Beste guztiak Arduralaritzazko Erakunde Burujabe dira.\n11. Atala - Zermugapena\nIhardutze-Erakunde Burujabe bat sortarazteko aginduak zehaztuko du 10garren atalak dioenaren arauerako horren zermugapena.\n12. Atala - Sortaraztea eta ezabapena\n1.- Ihardutze-Erakunde Burujabeak legez sortarazi eta ezabatu beharko dira.\n2.- Sortarazteko aginduan edo besteren baten ezabapenaren zioak eta moduak zehaztuta egon daitezenean, ez da ezabapena egiteko berarizko agindurik beharko.\n13. Atala - Birregiturapena\nJaurlaritzak, araudi-bidez, Ihardutze-Erakunde Burujabeen birregituraketa egin ahal izango du, horiek bere esku izan behar dituzten gizakizko eta gauzazko eskuarteei buruzko agintepideak ematea, aldatzea, edo kentzea eta horiekiko ihardutze-jaurpideekiko aldakuntzak barne, baina horien funtsezko izakera eta gaitasuna inola ere aldatu gabe.\n14. Atala - Araupeketa\n12garren eta 13garren ataletan esandakoen kaltetan gabe Ihardutze-Erakundeek, Euskal Herriko Herriogasuntza Nagusiak bere dituen gaiei buruzkoetan, eurekin berariz erabilgarri izan daitezen manuak izango dituzte jaurpide eta horien aurka ez daudenetan, herri-alorreko legepeko izan daitezen Autonomia-Elkarteko erakunde guztiekin erabilgarri izan daitezen gainontzeko arauak edo, horiek ezean, Autonomia-Elkarteko Arduralaritzarentzat jarritakoak.\nNORBANAKO-ALORREKO LEGEPEKO HERRI-IZAIKIAK\n15. Atala - Zerdena\nHerri-izakerako izan, xedez Euskadiko Autonomia-Elkartearen agintepeko ekintzapideak aginte-banakuntzaz egiteratzea duten eta norbanako-alorreko legepekoak diren Euskadiko Autonomia-Elkarteko Iraskuntza-Izaikiak.\n16. Atala - Zermugapena\nNorbanako-alorreko Legepeko Herri-Izaikiak horietako direnaren zehaztapena, sortarazte-legean berariz egin beharko da.\n17. Atala - Sortaraztea, ezabapena eta birregiturapena\nLege honen 12garren eta 13garren ataletan agindutakoa izango da Norbanako-alorreko Legepeko Herri-Izaikiekin erabilgarri.\n18. Atala - Araupeketa\nAurreko atalean esandakoaren kaltetan gabe Norbanako-alorreko Legepeko Herri-Izaikiek, Euskal Herriko Herriogasuntza Nagusiak bere dituen gaiei buruzkoetan eurekin berariz erabilgarri izan daitezen manuak izango dituzte jaurpide eta, horien aurka egon ez daitezenetan, norbanako-alorreko Legeak.\n19. Atala - Zerdena\nEuskadiko Autonomia-Elkarteko Arduralaritza nahiz honen herri nahiz norbanako-legepeko Erakundegoren-mailako Izaikiak bere baltzu-domuko gehiengozko zatiaren jabe izan daitezeneko merkataritza-baltzuak dira Herri-Baltzu. Gehiengozko partzuer-zati hori zehazteko, esandako Izaiki horiek dituzten partzuer-zati guztiak kontatuko dira.\n20. Atala - Sortaraztea eta ezabapena\n1.- Honako hauetan gertatuko da Herri-Baltzu bat sortaraztea:\na) Herri-Baltzu izan dadin merkataritza-baltzu bat berritan sortaraztean.\nb) Lehendik egon dagoen merkataritza-baltzu bat Herri-Baltzu bilakatzean.\n2.- Honako hauetan gertatuko da Herri-Baltzu baten ezabapena:\na) Herri-Baltzuetan zermugatutako merkataritza-baltzu bat ezabatzean.\nb) Merkataritza-baltzu batek Herri-Baltzu izatea galdutakoan.\n3.- Herri-Baltzuak sortaraztea eta ezabatzea, eta bai Euskadiko Autonomia-Elkarteko Arduralaritzak edo honen Erakundegoren-mailako Izaikiek gehiengozko partzuer-zatidun izatea galtzea ere, Jaurlaritzaren Dreketoz egin beharko dira.\n4.- Hori legez edo araudiz ezabapen-zio izan ezik, merkataritza-baltzu batek Herri-Baltzu izateari uzteak ez du nahitaez honen ezabapena ekarriko.\n21. Atala - Lege-Gizartearen eretzeango moeta\n1.- Herri-Baltzuak batera irasitako Akziokako Baltzu-eran sortaraziko dira.\n2.- Herri-Baltzuak akziokako baltzu gisako era izateak Baltzu hori baltzu-moeta horretzat unean-unean indarrean dauden legeen jaurpidepean egotea dakar berebaitan.\n22. Atala - Araupeketa\nAurreko ataletan esandakoaren kaltetan gabe Herri-Baltzuek, Euskal Herriko Herriogasuntza Nagusiak bere dituen gaiei buruzkoetan, eurekin berariz erabilgarri izan daitezen manuak izango dituzte jaurpide, eta horien aurka egon ez daitezenetan norbanako-alorreko legeak.\n23. Atala - Herri-Baltzuetango partzuer-zatiak\nAutonomia-Elkarteko Izaikiek haren Herri-Baltzuetan izan ditzaten partzuer-zatiek osatzen duten Autonomia-Elkartearen ondarea, Euskadiko Ondare-Legean ohartemandako modutan.\n24. Atala - Orotariko jaurpideak\nEuskal Herriko Herriogasuntza Nagusiak bere dituen gaiei buruz lege honen edo beste ezein manuren ondorioz egin daitezen aginte-emate edo bestelako eratze-erabaki guztiak, Jaurlaritzaren ekainaren 30eko 7/1981 Legean eta oraingo honen III Idazpuruan agintzen denaren arauera besterik agindu ahal izatearen kaltetan gabe egiten direla ulertuko da.\n25. Atala - Legebiltzarraren agintepideak\n1.- Lege honetan eta erabilgarri izan daitezen gainontzeko manuetan jarri daitezen modutan, Legebiltzarrari dagokio:\na) Euskadiko Diruegitamu Nagusiak ontzat ematea, horiekiko arta eta zaingoa izatea.\nb) Diruegitamuak gertatzea eta horien eraentza.\nc) Autonomia-Elkartearen berenezko zergapideak jartzea edo eraberritzea.\ng) Autonomia-Elkartearen dirubidetza eta ekonomia-eragiketa haundiak ontzat ematea.\nh) Hala egokituz gero, Jaurlaritzak gertatu dezan Autonomiaren ekonomiazko urte batzutarako ihardunari buruzko egitamuketa.\ni) Lege honen, Autonomia-Elkarteak emandakoen edo erabilgarri izan daitezen gainontzekoen arauera, legez araupetu behar daitezen beste gai guztiak.\n2.- Herriogasuntza Nagusiak bere dituen gaiekiko barne-jarupideei buruz Legebiltzarrak Euskadiko Autonomia-Estatutuko 27.1 atalean eta bere Araudian agindutakoaren arauera, honako agintepide hauek ditu:\na) Bere Diruegitamuaren onarpena; diruegitamu hori, behar bezalako eraz ihardutzeko, Euskadiko Autonomia-Elkartearen Guztizko Diruegitamuetan sartuko da.\nb) Bere Diruegitamua Legebiltzarrak ontzat emandako modutan egiteratzea.\nc) Euskadiko Autonomia-Elkarteak bere Herriogasuntza Nagusiari buruz eman ditzan Legeak izendatu diezazkion gainontzeko guztiak.\n26. Atala - Jaurlaritzaren agintepideak\nEuskadiko Autonomia-Elkartearen agintepideen hesparruan honako hauek dagozkio Jaurlaritzari:\na) Autonomia-Elkartearen ekonomia eta dirubidetza-politikako oinarrizko artezpideak zehaztea, Legebiltzarrak horiek aldatzeko dituen agintepideen kaltetan gabe.\nb) Elkartearen Guztizko Diruegitamuen Lege-Egitasmoak Legebiltzarrari bidaltzeko ontzat ematea.\nc) Euskal Herriko Herriogasuntza Nagusiari buruzkoetan Jaurlaritzaren ekainaren 30eko 7/1981 Legean agindutakoaren indarrean dagozkiokeenak, eta lege-erapidetzak izendatu diezaizkion gainontzekoak.\nd) Orohar, bere zerdena edo garrantzia dela eta Jaurlaritzak ezagutu beharrekoak izan eta Legebiltzarraren agintepeko izan ez daitezen guztiak.\n27. Atala - Herriogasun eta Dirubide-Sailaren agintepideak\nHonako hauek dagozkio Herriogasun eta Dirubide-Sailari:\na) Euskal Herriko Herriogasuntza Nagusiaren eskubideen arduralaritza, eraentza eta egiterapena indarreango araupidetzan jarritako modutan.\nb) Autonomia-Elkartearen Diruegitamuen egitasmotzakoa gertatze eta egiteratzen denarekiko eta ekonomia eta dirubidetza-arauak betetzen direnekiko arta, hori guzti hori Jaurlaritzako Sailek eskuhartzen dutela.\nc) Guztizko Diruegitamuen Legeeen Egitasmotzakoak Jaurlaritzako Sailek eskuhartuz gertatzea, eta bai Euskal Herriko Herriogasuntza Nagusiak bere dituen gaiei buruzko beste batzuk eta gai bera izan eta horien onarpena Jaurlaritzari izendatutako Araudi-egitasmoak ere.\nd) Euskadiko Autonomia-Elkartearen ekonomiazko ihardunarekiko kontaduritza-eskubideak eta ikuskaketa-arta.\ne) Euskadiko Autonomia-Elkarteko Arduralaritzari dagozkion ordainketa guztiak agintzea.\nf) Jaurlaritzak ontzat emandako ekonomia eta dirubidetza-politika hark esandako modutan egiteratzea.\n28. Atala - Sailen agintepideak\nHonako hauek dagozkie Sailei:\na) Bere diruegitamuen aintzin-egitasmoa gertatzea.\nb) Eurei eratxikitako gastutarako diru-izendapenen eraentza.\nc) Sailari dagozkion gastuetarako baimena ematea, Jaurlaritzaren agintepekotakoak izan ez daitezenean.\nd) Euskadiko Autonomia-Elkarteko Arduralaritzaren pentzutango ekonomiazko behar-hartzea, bere agintepideei eta horretan indarrean egon daitezen arauei atxikiz.\ne) Herriogasun eta Dirubide-Sailari ordainkizunak ordaindu daitezeneko saloak egitea.\nf) Eurei eratxikita izan ditzaten Erakundegoren-mailako Izaikien diruegitamuen aintzin-egitasmoei aintzin-onarpena ematea.\ng) Ekainaren 30eko 7/1981 Jaurlaritza-Legean agintakoaren indarrez Euskal Herriko Herriogasuntza Nagusiari buruzkoetan dagozkienak.\nh) Jaurlaritzak ontzat emandako ekonomiazko politika hark zehaztu ditzan modutan egiteratzea.\ni) Euskal Herriko Herriogasuntza Nagusiari buruzkoetan lege-erapidetzak eman diezazkien beste guztiak.\n29. Atala - Erakundegoren-mailako Izaikien agintepideak\n1.- Ihardutze-Erakunde Burujabeei honako hauek dagozkie:\na) Bere diruegitamuen aintzin-egitasmoak gertatzea.\nb) Bere ekonomiazko eskubideen arduralaritza, eraentza eta egiterapena, horretazko manuek ohartemandako modutan.\nc) Bere egitamuetan onartutako diruizendapenen arauerako gastuak egiteko baimena eman, eta horiei dagozkien ordainketak egiteko agintzea.\nd) Euskal Herriko Herriogasuntza Nagusiari buruzkoetan lege-erapidetzak eman diezazkien beste guztiak.\n2.- Gainontzeko Erakundegoren-mailako Izaikiek, bere diruegitamuen aintzin-egitasmoa gertatzeko ahalmena izango dute izendatuta, eta bai Euskal Herriko Herriogasuntza Nagusiari buruzkoetan lege-erapidetzak eman diezazkien beste guztiak ere.\n30. Atala - Antolakideketarako, ebazpenak eta saloak egiteko agintepideak\n26garren, 27garren, 28garren eta 29garren ataletan agindutakoa, Ekonomia-Batzordeari eta Euskadiko Autonomia-Elkartean egon daitezkeen horretarako beste ihardutze-sail batzuei izendatutako antolakideketarako, ebazpenak eta saloak emateko agintepideen kaltetan gabe izango da.\n31. Atala - Sailkaketa\n1.- Euskal Herriko Herriogasuntza Nagusiaren eskubideak herri-alorrekoak edo norbanako-alorrekoak izan daitezke.\n2.- Euskadiko Autonomia-Elkarteko Arduralaritzari eta horren Ihardutze-Erakunde Burujabeei dagozkien herri-alorreko eskubideak, herri-ahalmenen jabe direnez dituzten harreman eta lege-egoeren ondorioz Izaiki horiei dagozkienak dira. Herri-alorreko eskubideak bitarikoak izan daitezke:\na) Herri-alorreko legepeko diru-eskuraketak.\n3.- Euskadiko Autonomia-Elkarteari dagozkion eta atal honen 2garren zatian sartu gabe daudenak dira norbanako-alorreko eskubideak. Norbanako-alorreko eskubideak bitarikoak izan daitezke:\na) Norbanako-alorreko legepeko diru-eskuraketak.\n32. Atala - Herri-alorreko legepeko diru-eskuraketak\nAurreko atalaren 2 zatian esandako irizpidearen arauera, honako hauek dira Euskal Herriko Herriogasuntza Nagusiaren herri-alorreko legepeko diru-eskuraketak:\na) Kondaira-Lurraldeen Euskadiko Autonomia-Elkartearen diruegitamu-gastutarako laguntza gauzatuz Foru-Diputazioek egin ditzaten diru-ekarketak.\nb) Euskadiko Autonomia-Elkartearen beraren zergek eman dezatena.\nc) Euskadiko Autonomia-Elkarteak zergei jarri diezazkiekeen zerga-gainekoak.\nd) Lurraldearteko Ordezkaketa-Baltzatikako diru-bidalketak, eta Erresumaren Guztizko Diruegitamuen pentzutango beste diru-izendapen batzuk.\ne) Autonomia-Elkarteko Arduralaritzak edo horren Ihardutze-Erakunde Burujabeek beste Herri-Izaiki batzuengandik hartutako dirubidalketa eta laguntzak.\nf) Autonomia-Elkarteko Arduralaritzak edo honen Ihardutze-Erakunde Burujabeek egindako zorpetze-bidetatikoak.\ng) Autonomia-Elkarteko Arduralaritzak edo horren Ihardutze-Erakunde Burujabeek jarritako isun eta gainontzeko diruzko zigorretatikakoak.\nh) Euskadiko Autonomia-Elkrateak hasitako arduralaritza-egintzabideen ondoriozko ordezkatze-bidezko kenketei darizkienak, kenketa horiek gauditze-bidezkoak izan ez izan.\ni) Herri-alorreko eskubideei egindako oker eta kaltengatikako ordainsariak.\nj) Herri-alorreko diru-eskuraketei dagozkien diru-sariak.\nk) Herri-alorreko eginbeharrak beteko direneko gaudimen izan daitezen diruak.\nl) Elkarteak suztapen-xedez edo herri-zuduzkotarako beste herri nahiz norbanako-alorreko nortasundunei emandako jesapen eta gaudimenei buruzko hitzarmenen ondorioz Autonomia-Elkarteko Arduralaritzak edo horren Ihardutze-Erakunde Burujabeek hartu beharreko diru-zenbatekoa.\nm) Autonomia-Elkarteak emandako dirulaguntzak izan eta dirulaguntza horiek zuten helburua edo dirulaguntzak emateango baldintzak ez bete izanaren ondorioz horien itzulpena Autonomia-Elkarteko Arduralaritzari edo horren Ihardutze-Erakunde Burujabeari egitea dagokien diruak.\nn) Aurreko atalaren 2garren zatian sartutakoetako beste ezein diru-eskuraketa.\n33. Atala - Kondaira-Lurraldeen ekarketak\nKondaira-Lurraldeen ekarketetarako, horien eta Autonomia-Elkartearen arteko harrema-nak antolatzeko araupidetan agindutakoa izango da jaurpide, eta horietan oharteman gabe-koetan Euskal Herriko Herriogasuntza Nagusiari dagozkion gaiei buruzko erabakietan agindutakoa.\n34. Atala - Zergabideak\n1.- Honako hauek ditu Euskadiko Autonomia-Elkarteak bere zergabide:\na) Ekonomia-Itunean sartuta eta ohartemanda egonez, eta Erresumak zergapetutako zergakizunei buruzkoak izanez, eta Autonomia-Elkarteak, hala egokituz gero, Euskadiko Autonomi Estatutoaren 42.b) atalak dioenaren arauera jarri ditzakeen Autonomia-Elkartearen beraren zergak.\nb) Autonomia-Elkarteko Herri-jabetzapekoaz baliatzeagatikako, Elkarteak herri-zerbitzu bat egiteagatikako edo zergaduruari berariz dagokion, datxekon edo abantailaren bat dakarkion egintzabide bategatikako arielak.\nc) Autonomia-Elkarteak herri-lanak egin izanaren edo bere pentzutan herri-zerbitzuak jarri edo gehitu izanaren ondorioz, zergaduruak irabaziren bat edo bere ogasunen balioaren gehitze bat izan izanagatik hala egokituz gero jarri daitezen berarizko zergak.\n2.- Euskadiko Autonomia-Elkarteko zerga guztiak zergapidetza-alorrekoak izan, eta dagokien diruegitamuetan agertuko dira.\n3.- Zergak jartzea eta kentzea lege-bidez egin beharko da.\n4.- Erresumak Euskadiko Autonomia-Elkarteari eskuratutako zerbitzuegatikako arielak eta lakapenak, edo Elkarteari eskuratutako ihardute-sail edo zerbitzuentzako dirubidetarako izendatu daitezenak, Elkartearen berenezko zergatzat jo eta Elkarteak lakatuko ditu, horren ekonomiazko eskubideen egiterapenerako lege honetan ohartematen denaren arauera.\n35. Atala - Gehigarriak\n1.- Euskadiko Autonomia-Elkarteak honako zerga hauei gehigarriak jarri ahal izango dizkie:\na) Bere zergaduru-egoitza Euskadiko Autonomia-Elkartearen mugartean izan dezaten Norbanakoen Urteko Irabaziegatikako zergari.\nb) Bere zergaduru-egoitza Euskadiko Autonomia-Elkartearen mugartean izan dezaten Norbanakoen Ondare garbiagatikako zergari.\nc) Ondareen jabego-aldakuntzagatikako zergari.\nd) Oinorde eta emaitzegatikako zergari.\ne) Gutxikako salmentegatikako orotariko zergari.\nf) Gutxikako salmenta-aldiango berarizko egaripenekiko zergari, bakarreango zergapide-jabegoz bildutakoak salbu.\ng) Jokuagatikako arielei eta gainontzeko lakapenei.\n2.- Aurreko atalean ohartemandako gehikuntza horiek ezingo dira Kondaira-Lurraldeek zerga horietxetatik izan ditzaten diru-eskuraketak gutxitu daitezeneko moduan egin.\n3.- Gehikuntza horiek jartzea eta kentzea lege-bidez egin beharko da.\n36. Atala - Erresumagandikako diru-eskuraketa eta izendapenak\n32garren atalaren d) zatiaren gai diren Erresumagandikako diru-eskuraketek eta izendapenek bere berarizko araupidetzan agindu daitezenak izango dituzte erabateko jaurpide.\nAutonomia-Elkarteko Arduralaritzak eta horren Ihardutze-Erakunde Burujabeek eman ditzaten mailegu eta jasapenetatikakoak eta Izaiki horiek jaulki dezaten herrizorretikakoak dira 32garren atalaren f) zatiak dioen zorpidetatikako diru-eskuraketak.\n38. Atala - Norbanako-alorreko legepeko diru-eskuraketak\nHonako hauek dira Euskal Herriko Herriogasuntza Nagusiaren norbanako-alorreko legepeko diru-eskuraketak:\na) Euskadiko Autonomia-Elkarteko Arduralaritzaren edo honen Ihardutze-Erakundeen jabetzapeko ogasunez baliatzetikako edo horiek erabiltzetikako nolanahiko irabazi edo etekinak, eta bai Izaiki horien jabetzapeko gauzekiko nahiz norbanakoekiko izan eta horien balioa dirutan zehaztu daitekeeneko eskubideei darizkienak ere, haiek eta hauek herri-baliapide eta zerbitzuei eratxikita egon ez daitezenaren baldintzapean.\nb) Euskadiko Autonomia-Elkarteko Arduralaritzak eta horren Ihardutze-Erakunde Burujabeek oinordeko nahiz hilburuko gisa edo emaitez beretzakotutakoak.\nc) Lege honen 32garren Atalean sartu gabeko diru-eskuraketa guztiak.\n39. Atala - Eskubideduntzea\nEuskal Herriko Herriogasuntza Nagusia eskubide horietaz jabetzea, horietako bakoitzarentzako berarizko araupideak agintzen dutenez egingo da.\n40. Atala - Eraginkortasuna\n1.- 32garren Atalaren d) zatian ohartemandako diru-eskuraketak salbu, Herriogasuntza Nagusiaren herri-alorreko eskubideak horretarako arduralaritza-bideak eginda egiteratuko dira.\n2.- 32garren Atalak dioen diru-eskuraketa guztien edo batzuen bilketa, Atal honen a), d), e) eta f) zatietan zehaztutakoena salbu, Foru-Diputazioen zerbitzuek egin ahal izango dute, horretarako egindako Ituneen indarrez, eta Itune horiek esan dezaten modutan. Horrela egindako Ituneek, eraginkor izateko, Jaurlaritzak onartzea eta Euskal Herriko Agintaritzaren Aldizkarian argitaratzea beharrezko izango dute.\n3.- Norbanako-alorreko eskubideen egiterapena, norbanako-alorreko lege-erapidetzaren arauera egingo da.\n4.- 32garren Atalaren b), c), g) eta h) zatien gai diren diruen eskuraketa egitea aukeran zatitu edo gerorakotu ahal izango da, dagokion gaudimena utzita, gaudimen horrek atzerapenengatikako korrituak ere hartzen dituela, eta gaudimena bermagarririk gabekoa ezin izan daitekeela. Gainontzeko eskubideak ezingo dira bakoitzarentzako berarentzako berarizko erapidetzen ohartemandakoak gertatuz gero eta bertan jarritako eginbeharrak eta baldintzak betez baino zatikatu edo atzeratu.\n1.- Diru-eskuraketa bakoitzaren berarizko araupidetzak besterik badio salbu, eskuratutako diruaren jabe izan dadin Izaikiak orohar izan ditzan beharkunetarako dirubidetarako erabiliko dira.\n2.- Gauza zehatzetarako opari-bidezko diruak izan daitezenean ez da berarizko eratxikien erabakirik beharko, opariok une hartan indarrean egon dadin araupidetzaren arauera onartu izanaren baldintzapean.\n42. Atala - Orotasuna\n1.- Herriogasuntza Nagusiaren herri-alorreko eskubideak besteentzakotzea ez da Legeren baten ohartemandakoak gertatuz gero baizik egingo.\n2.- Herriogasuntza Nagusiaren herri-alorreko eskubideei eta norbanako-alorreko izan eta Autonomia-Elkartearen edo horren Ihardutze-Erakunde Burujabeen jabetzapekoei buruzkoetan, epailaritza-bidezko nahiz epailaritzaz kanpoko erdibideak egiteko eta ebazpen-bidezko antolapenak egiteko Jaurlaritzaren baimena beharrezkoa izango da.\n43. Atala - Diru-sariak\n1.- Euskadiko Autonomia-Elkarteko Herri-Izaiki izan ez daitezenak hartako Izaikien jabetzapeko herri-alorreko eskubideen ondorioz Autonomia-Elkarteari zor izan diezazkioten diruak, betebehar bakoitzaren epe-uneaz gero diru-sariak sortaraziko dituzte, inolako oharpen edo eskerik egin beharrik gabe.\n2.- Atzerapenagatikako diru-sari erabilgarria, gai horretaz unean-unean indarrean egon daitezen legeetan jarritakoa izango da.\n3.- Herri-Izaikiek Euskadiko Autonomia-Elkartearekiko izan ditzaten zorrei gagozkiela, Erresumak horretan jarritako araupidetza izango da jaurpide, Autonomia-Elkarteak horiek berariz araupetuta izan ditzanean salbu, orduan araupide horiek izango bait-dira nagusi.\n44. Atala - Indarra galtzea\n1.- Euskal Herriko Arduralaritza Nagusiaren eskubideak, horietako bakoitzarekin berariz, artez nahiz osatze-bidez erabilgarri diren agindutan jarritako modu eta neurritan indargabetuko dira.\n2.- Aurreko zatian aipatzen diren manuen ezean, Euskadiko Autonomia-Elkarteko Arduralaritzaren edo horren Ihardutze-Erakundeen ondoren zehazten direnetarako eskubideak bost urteren barruan indargabetuta geldituko dira.:\na) Bere aldeko herri-alorreko eskubideak aitortu edo horiekiko kontu-garbitasuna egiterakoan, eskubidea egiteratu ahal izan zen egunetik hasita. Aitorpen edo kontu-garbiketa hori egiteko esandako Izaiki horien aurreango adierazpena beharko dela aginduta egon dadinean, indargabetzeratzeko aldi hori ez da eskatzen diren betebehar guztiak betez adierazpen hori egin dadinerarte kontatzen hasiko.\nb) Aitortutako eta horiekiko kontu-garbitasuna egindako herri-alorreko harturenak eskuratzeko, adierazpena egin dadin egunetik hasita, eta adierazpen hori ezinbesteko ez denean epemuga-egunetik hasita.\n3.- Nolanahi ere, herri-alorreko eskubideen indargabetze-epeak honako hauetan eten egingo dira:\na) Zorduna arauzko bidez jakitun dela izandako ezein arduralaritza-egintza izan dadinean, horretazko adierazpena akastuna, aitorpen, kontu-gabiketa edo eskuraketa-xedezkoa eta horiei buruzkoa izan dadin arren.\nb) Zordunak egintza-bidetik jo eta jazarpenak edo goradeiak egindakoan, horiek legez jarritakoak izan ez edo gaizki eginda egon arren, aurreko zatian gai diren eskubideei dagozkienak izan daitezenaren baldintzapean, eta indargabetzea ontzat eman dadila edo adierazi dadila bakar-bakarrik helburu nagusi izan dezatenean salbu.\nc) Aitorpena, kontu-garbitasuna edo ordainketa edo horiekin zerikusia duenen bat xede duen zordunaren ezein egintza-bidegatik.\n4.- Atal honen I zatiak aipatutako manurik ezean, norbanako-alorreko eskubideen indar-galtzeak norbanako-alorreko lege-irizpidetza izango du jaurpide.\n45. Atala - Beretzakotzea\n1.- Euskadiko Autonomia-Elkarteak berak emandako Legeak artez jarri diezazkioten ekonomiazko betebeharrak beretzakotuko ditu, eta bai lege-erapidetzaren arauera lege-alorreko gertakari, egintza eta garapideen ondorioz beratzako sortu daitezenak ere.\n2.- Berariz, gastu-zerrendaketan horientzat mugagarri gisa baimena emandako diruizendapenen gainetikako gastutarako hitz emateko Autonomia-Elkarteak emandako araudi-bidezko manuak, berez erabat lege-indarrik gabekoak izango dira.\n46. Atala - Eraginkortasuna\n1.- Autonomia-Elkarteko Arduralaritzaren eta honen Ihardutze-Erakunde Burujabeen pentzutango ordaindu beharrak ez dira bere diruegitamuen egiterapenari, sendetsitako epailaritza-epai bati eta diru-eragiketei darizkienean baino eraginkor izango. Hala ere, sendetsitako epailaritza-epai baten ondoriozko izan eta diruegitamuetan behar bezala eraso gabeko eginbeharrak betetzea, Autonomia-Elkatearen diruegitamu-jaurpideak antolatzezko araupidetzaren ariora diruegitamuetan erasotakoan egin beharko da.\n2.- Autonomia-Elkarteko gainontzeko Izaikien pentzutango ordaindubeharrak, norbanako-alorreko lege-erapidetzan agintzen denaren arauera egiteratuko dira.\n3.- Autonomia-Elkarteko Arduralaritzaren do horren Ihardutze-Erakunde Burujabeen pentzutango ordainkizunak beste aldearentzako legezko betebeharrak ere sortarazi ditzaten lege-harremanen ondoriozkoak izatea gertatuz gero, hauek dira beste hauek bete edo behar bezala bermatu gabe badaude egiteratu ahal izango. Sendetsitako epailaritza-epai ontzat emandako betebeharrak horretatik kanpo gelditzen dira.\n47. Atala - Indarra galtzea\n1.- Berarizko Legetan agindu dadina salbu, honako hauetako eskubideek bost urteren buruan galduko dute bere indarra:\na) Euskadiko Autonomia-Elkarteko Arduralaritzak edo horren Ihardutze-Erakunde Burujabeek horretarako beharrezko diren baldintzakizun guztiak beteta eta dagozkion egiaztatze-agiri guztiak aurkeztuz horien aitorpena eta kitapena egin dezatela eskatu ez dakien ezein zorren aitorpena edo kitapena egin dezatenekoa. Epea, zorra sortarazi duen zerbitzua edo laguntzabidea bukatu zen egunetik hasita kontatuko da.\nb) Euskadiko Autonomia-Elkarteko Arduralaritzak edo horren Ihardutze-Erakunde Burujabeek iadanik aitortuta edo kontu-garbitasuna eginda dauden zorrak ordaindu ditzatela eskatzekoa, eskea legezko hartzekodunen edo bere eskubidea horiengandik datorkienek egiten ez badute. Epea, dagokion zorrarekiko aitorpenak edo kontu-garbitasunaren adierazpenak eragite-indarra izan dezaneko egunetik hasita kontatuko da.\n2.- Berarizko Legetan agindutakoa salbu, indarra galtzerarteko epea kontatzea norbanako-alorreko lege-erapidetzaren arauek diotenez geldiaraziko da. Hala ere, Atal honen I zatiaren a) txatalak dioen eskubideak indarra galtzerarteko aldiaren kontaketa geldiarazteari buruz, Atal honetan eskatzen direnak bete gabe egin dadin zor-aitorpenaren edo kontu-garbiketaren eskeak ez du geldiarazte-indarrik izango.\n48. Atala - Eskubideak bahitu ezina\n1.- Euskadiko Autonomia-Elkarteko Arduralaritzaren edo horren Ihardutze-Erakunde Burujabeen jabetzapeko izan daitezen Euskal Herriko Herriogasuntza Nagusiaren eskubideak ezingo dira epailaritza-bidez lakatu, ez arduralaritza-bidez edo erakunde-bidez bahitu ere.\n2.- Euskal Herriko Herriogasuntza Nagusiaren gainontzeko eskubideek aurreko zatian agindutakoa izango dute jaurpide Lege batek hori berariz agindu dezanean.\n49. Atala - Egintza eta ituneak indargabetzea\n1.- Euskal Herriko Herriogasuntza Nagusiaren kaltetango egintza eta ituneak indargabekizun izango dira.\n2.- Aurreko zatian esandakoa, bidezko izan daitezen gainontzeko egintzapide edo goradeien kaltetan gabe ulertzen da.\n50. Atala - Lehentasun-eskubidea\n1.- Bere eskubideak egiteratzeari buruzkoan, Euskadiko Autonomia-Elkarteko Arduralaritzak eta horren Ihardutze-Erakunde Burujabeak lege-erapidetzak Erresumako Arduralaritzarentzat eta honen Ihardutze-Erakunde Burujabeentzat jarrita izan dezan lehentasun-eskubidea bera izango du, Izaiki horiekin aurrez-aurre gertatu daitezenean salbu, hori gertatuz gero bakoitzeango berarizko araupidetza izango bait da erabilgarri.\n2.- Kondaira-Lurraldeek itunepeko zergei dagozkiela hartzeko izan ditzaten zergapide-harturenak, Autonomia-Elkarteko Arduralaritzaren eta horren Ihardutze-Erakundeen eskubideekiko lehentasuna izango dute.\n51. Atala - Eskubideekiko bermapideak\n1.- Zordunaren ekonomiazko edo dirubidetzazko egoera larria dela eta Herriogasuntza Nagusiak Euskadiko Autonomia-Elkarteko Arduralaritzari edo horren Ihardutze-Erakundeei dagozkiela dituen eskubideak galtzeko, murrizteko, andeatzeko edo eraginkor ez izateko arriskua dagoela pentsatzeko arrazoizko zioak egon diatezenean, Izaiki horiek, eskubide horien edukia eta egiterapena seguratzeko, gaudimen-bidez zordunaren ogasun eta eskubideekiko gauzekiko bermeak utzi daitezela erabaki ahal izango dute, eta bai zordunak ekonomiazko beste gaudimen batzuk eman ditzana ere.\n2.- Neurri horiek Arduralaritza-bidez hartuko eta egiteratuko dira, bi alditan:\na) Behin-behingo segurtapen-aldia.\nb) Behin-betiko segurtapen-aldia.\n3.- Behin-behingo seguratze-aldian, 1 zatian esandako Izaikiek honako egintza hauek burutuko dituzte:\na) Arriskua egon daikeenaren zantzu izan daitezkeen gauzazko eta legezko alderdiak egiteratze-egitarauei eratxikitzea, eta bai, hala badagokio, egin diren egiaztapen-bideak ere.\nb) Hala egokituz gero eta behin-behingotasunez, egon daitezen arrisku-zantzuei dagozkien neurriak hartzea.\nc) Hartutako erabakiak egiteratzea, hala egokituz gero bermapide-eskubideak dagozkien Erroldetan erasota uztea barne.\n4.- Behin-betiko segurtatze-aldian, lehenengo zatian esandako Izaikiak honako egintzapide hauek burutko dituzte:\na) Zordunari hartu diren behin-behingo neurriak ezagutaraztea.\nb) Arduralaritzabide-araupidetzaren ariora bidezko izan daitezen egiaztapen-bideak egitea.\nc) Zordunari entzutea.\nd) Lege-alorreko erizpena ematea.\ne) Hala badagokio, dauden arrisku-zantzuei dagozkien behin-betiko neurriak hartzea, horiek lehen behin-behingoz hartutakoak eurak nahiz beste batzuk izan daitezkeela.\n5.- Nolanahi ere, behin-behingorako neurriak, hartu zirenez gero bi hilabete igarotakoan horretazko ezein adierazpenik egin beharrik gabe indargabetuta geldituko dira.\n6.- Behin-betiko neurriak, hartzerakoan jarri dadin aldiak diraueno eraginkor izango dira, aldi hori eskubideen edukia eta egiterapena segurtatzeko behar dadina baino haundiagoa ezin izan daitekeela.\n7.- Aurreko zatian agintzen dena, lege-erapidetzan ohartutako beste segurantza-neurri batzuk hartu ahal izatearen kaltetan gabe izango da.\n52. Atala - Diruzko eskubideak erabili edo zaintzeagatikako gaudimenak eta segurtabideak\n1.- Euskadiko Autonomia-Elkartearen zerbitzuango lanariek, eta Elkartearen herri-alorreko eskubideak erabili edo zaindu ditzaten norbanako nahiz lege-nortasundun, herri nahiz norbanako-alorrekoek, araudiz zehaztu dadinetan eta zehaztu dadin zenbatekoz eta moduz bermeak utzi beharko dituzte.\n2.- Autonomia-Elkarteak, bestalde, bere Izaikien jabetzapeko herri nahiz norbanako-alorreko eskubideak galtzeko edo ohostu ditzateneko arriskuari buruzko aseguro-ituneak egin ahal izango dituzte.\n53. Atala - Ondamen eta kalte-ordaina\nLegez kontrako egite edo ez egiteagatik Euskal Herriko Herriogasuntza Nagusiari ondamen edo kalte egin diezaien agintari eta herrilanariek ordain-saria eman beharko dute.\n54. Atala - Beste erantzunbehar batzuk\nAurreko atalak dioen ordain-saria eman beharra, zigorbidezkoa edo epaibidezkoa bezala eskatu daitezkeen beste erantzunbehar batzuen eta bidezko izan daitezen zigorren kaltetan gabe izango da.\n55. Atala - Biderapena\nEuskadiko Autonomia-Elkarteak arduralaritza-bidetik 53garren atalak dioen eman beharreko ordain-saria eskatzea bidezko izan dadinetan hori, doakionari aurrez entzun ondoren, horretarako arduralaritza-bideak eginaz egingo da.\n56. Atala - Arta egiteko bideak\n1.- Euskadiko Autonomia-Elkartearen bere buruaren ekonomia-ihardunarekiko arta honako bide hauetatik egiteratuko da:\na) Autonomia-Elkartearen ekintzapide guztientzat jarrita egon eta ekonomia-alorrekoentzat eta bestelakoentzat berdinak diren arta-bideak; horiek, erabilgarri izan dadin orotariko araupidetzapean egongo dira.\nb) Autonomia-Elkartearen ekonomia-ihardunarentzat berarizko eta Euskal Herriko Herriogasuntza Nagusiari dagozkion gai guztientzakoak izan eta Idazpuru honetan jartzen diren arta-bideak.\nc) Euskal Herriko Herriogasuntza Nagusiari dagozkion gaietakoren batentzako izan eta horretazko araupidetza berezia jaurpide izango duten berarizko artabideak.\n2.- Aurreko 1 zatiaren b) txatalean aipatutako arta-bideak honako hauek dira:\nb) Herri-Kontuen Euskal Epaitegiaren ikuskaketa.\nc) Ekonomia-arduralaritzabidetatikako jazarpenak.\n57. Atala - Kontaduritza-Ikuskaketa\n1.- Ekonomia-edukizko eskubide edo betebeharrak darizkien Euskadiko Autonomia-Elkartearen egintza eta eragiketa guztiak, dagokion Elkarteko Izaikiak bere kontaduritzan eraso, eta jarri dadin modutan egiaztatu beharko dira.\n2.- Autonomia-Elkarteko Izaikiek bere ekonomiazko egintza eta eragiketa guztiei buruzko kontuak eman beharko dituzte, horretarako ere jarriko diren modutan.\n3.- Kontaduritza-Ikuskaketa horretarakoxe araupidetzan agindu dadin eran egingo da.\n58. Atala - Herri-Kontuen Euskal Epaitegiaren Ikuskaketa\nKontu-Epaitegiari izendatutako agintepideen kaltetan gabe, Herri-Kontuen Euskal Epaitegiak Euskadiko Autonomia-Elkartearen ekonomiazko iharduna ikuskatuko du, hori sortarazi eta araupetu dezan araupidetzan jarritako modutan.\n59. Atala - Ekonomia-arduralaritzazko jazarpenak\n1.- Honako gai hauei izango da bidezko ekonomia-arduralaritzabidetatik jazartzea, jazarpenak agintzei nahiz eskubideei buruzkoak direla:\na) Norbere zergen, 35garren ataleko zerga-gehigarrien eta Euskadiko Autonomia-Elkarteko herrilege-alorreko gainontzeko diru-eskurabideen eraentza, ikuskaketa eta bilketa, Lege honen 32garren atalaren d) zatikoa salbu.\nb) Herriogasun eta Dirubide-Sailak Euskal Herriko Herriogasuntza Nagusiaren zorrak aitortzea edo kitatzea, eta ihardutze-sail hark horren pentzutan egindako ordainketei buruzko arazoak.\nc) Autonomia-Elkarteko Arduralaritzaren edo horren Ihardutze-Erakunde Burujabeen berarizko agintepeko izan daitezen nolanahiko bizi-sari eta gozamen-sarien aitorpena eta ordainketa.\nd) Legez horrela erabakitako nolanahiko beste guztiak.\n2.- Ekonomia-arduralaritzazko jazarpenak Euskadiko Autonomia-Elkarteko ekonomia-arduralaritzako ihardutze-sailaren edo ihardutze-sailen aurrean egingo dira, eta horiek izango dute bere gain haiei bere bideak eginaraztea.\n3.- Ekonomia-arduralaritzako bideak bukaarazi ditzaten erabakien aurka Arduralaritza-Auzipidetatikako ihardutze-sailen aurreango jazarpena egin ahal izango da, hori araupetzen duten arauei atxikiz.\n4.- Atal honetan agindutakoa agindu-bidezko birraztertze-bideen eta birrabiatze-eskearen kaltetan gabe izango da, horiek bere berarizko araupideak dituztela jaurpide.\n60. Atala - Artekaritza-arta\n1.- Euskadiko Autonomia-Elkarteko Arduralaritza Nagusi eta Erakundegoren-mailakoak bere arioz bere buruaren ekonomia-ihardunari bere berarizko araupidetzak jartzen dituen modutan hartzen dion arta hartzezko artekaritza eta bere buruarekiko artekaritza-arta.\n2.- Honako bide hauetaz baliatzen da artekaritza-arta:\na) Ekonomia-zergapidetzaren aldetikako artaz.\nb) Ekonomia-dirubidetzaren aldetikako artaz.\nc) Ekonomia-arduralaritzaren aldetikako artaz.\nd) Ekonomia-araupidetzaren aldetikako artaz.\ne) Ekonomia-erakuntzaren aldetikako artaz.\n3.- Erabilgarri izan daitezen erabakiak betetzen direla bermatzeko egiten den ekonomiazko ihardunaren zaingoan datza ekonomia-zergapidetzaren aldetikako arta.\n4.- Ekonomia-dirubidetzaren aldetikako arta, ekonomiazko ihardunarekiko zaingo alor bereko teknikabideez baliatuz egitean datza.\n5.- Herriogasun eta Dirubide-Saileko Sailburuak eta goreneko kargudunek alor honetako ihardutze-sailean edo ihardutze-sailetan ekonomia-arduralaritzazko zuzenketa-eskeak sartzeko duten eskubidetan datza ekonomia-arduralaritzazko arta.\n6.- Lege-Egitamutarako guztiek eta Legegintza-Dekretoa edo arduralaritza-erabakien egitasmo guztiek herri-dirueskuraketa eta gastuetan, ekonomiazko ihardunean, eta orohar Euskal Herriko Herriogasuntza Nagusiari dagozkion gai guztietan izan dezaketen eragina neurtzeko ikuskatzean datza ekonomia-araupidetzaren aldetikako arta.\n7.- Euskadiko Autonomia-Elkarteko ihardutze-sailak eta Erakundeak sortzea, kentzea eta birregituratzea, gostea zertan dagoen, norantz jotzen duen eta nola aldatzen den eta horiek egiten dituzten zerbitzuen emankortasuna eta eginkortasuna neurtzeko ikuskaketan datza ekonomia-erakuntzaren aldetikako arta.


Calibro 35 eta Albert Cavalier-ekin hitzordua bihar Elkargunean!\nBerriak Calibro 35 eta Albert Cavalier-ekin hitzordua bihar Elkargunean!\n2016/09/30, Ostirala - 09:08\nGaztemaniak kontzertuen baitan, bihar urriak 1, Elkargunean 22:00etan hitzordu bikoitza izango dugu ondorengo taldeekin:\nItalia aldetik, funk zinematiko eta instrumentala, groove doinuen maisu batzuen kontura. Entzun bezalaxe! Eta funka ez ezik, rocka, jazza eta inprobisazioa ere bai. Tommaso Colliva (ekoizpena eta soinu-bilaketa) buru dutela, 2007an sortu zen taldea, nazioarteko izenekin jotzen eta kolaboratzen duten musikari sorta batekin; haien curriculumetan izen sonatuak ageri dira, hala nola PJ Harvey, Mike Patton eta Daniel Johnston. Hain justu, honako hauexek osatzen dute taldea: Enrico Gabrielli, teklatuak, flauta saxofoia eta xilofonoa; Luca Cavina, baxua; Massimo Martelotta, gitarra eta teklatuak; Fabio Rondanini, bateria. Emaitza, batez ere zuzenekoan, azidoa da, kosmikoa, goratzea eragiten duten sintetizadoreekin eta perkusio bereziekin. Berebiziko zurrunbiloa. Euren inspirazio-iturri nagusia, 1970eko hamarkadako zinemaren soinu-bandak.\nHainbat jarraitzaile sutsu dituzte AEBetako hip hopean, eta hainbat musikarik hartu dituzte taldearen doinuak: Jay Z («Il Consigliori» abestiaren eraginak daude «Picasso Baby» abestian), Doctor Dre («Ogni riferimento a fatti realmente accaduti» doinuak entzun ditzakegu «One Shot, One Kill» abestian) eta Demigodz («Eurocrime» abestia ageri da «Summer Of Sam» kantuan). The Child Of Love belgikarrak ere egin du halakorik, hain justu bere «One Day» abestian (Damon Albarn-ek esku hartzen duen horretan), italiarren «Una stanza vuota» kantua entzuten baita. Bere azken diskoa, zortzi pistako batean grabatua eta S.P.A.C.E izena duena, Ruta 66 agerkariaren arabera, «Sergio Leonek zuzendutako zientzia-fikziozko film baten soinu-banda perfektua» da. Haren aurretik, hainbat soinu-bandaz gain, beste lau LP gehiago ere argitaratu dituzte: euren izen bereko debuta, 2008koa; Ritornano quelli di... (2010), Ogni riferimento a persone esistenti o a fatti realmente accaduti è puramente casuale (2012) eta Traditori di tutti (2013). Euren curriculumean hainbat sari dituzte: Best Italian Tour, PIMI/MEIn 2009an jasoa; Best Band 2010, Keep On Music Awards sarietan jasoa; Best Future Movie saria, 2014an eskuratua Houston Film Fest jaialdian; eta Rome Independent Film Fest jaialdian eman zieten saria, Sogni di gloria filmaren soinu-bandagatik.\nAlbert Cavalierreko donostiarrak indartsu datoz Mendebaldeko Kostan eratutako soinuek gurean ere eragin dezaketela erakustera. Laukote gazteak bere burua nekaezin frogatzen du “garage” estiloko temak sortzerako garaian, zeintzuetan melodiak beti indartsu eta lotsagabe suertatzen diren. Black Lips, Ty Segall edo Together Pangea bezalako taldeen jarraitzaile, laukotea arrakastatsu da honelako erreferentziak eure musikan adierazterako orduan, ‘I Don'tFuckin' Surf’ edo ‘La Casita’ bezalako izaera propioko kantuetan. Inolako dudarik gabe, Albert Cavalierren etorkizuneko mugimenduek gozagarri suertatuko zaizkigunaren itxura dute.\nRock-eko abestirik klasikoenak bertsionatzen zituen lagun-talde moduan hasitakoa, gaur KutxaKultur bezalako festibaletara iritsi den proiektua bilakatu da taldea, baita\nDeadGhost, Hinds edo Ezra Furman bezalako taldeentzat gonbidatu.


Guneak | BBK Kuna\nBBK Kuna diziplina anitzeko eraikina izango da, eta bertan jarduerak, topaketak, elkarrekintzak eta proiektuak sortu eta haziko dira hainbat solairutan.\nItsasadarrarekin eta San Frantzisko - Bilbo Zaharra auzoarekin konektaturiko gunea. Gune lasai gisa proiektatu da, kanpoaldean landare-terraza zabala izango du, eta barrualdea moldakorra, erabilera askokoa, tokiko erakusketak, topaketa informalak… egiteko, edo herritarrak elkartzeko gune bat izan dadin.\nOngietorri egiteko eta informatzeko gunea da. Begirada bakarrean, BBK Kunaren lan-ildo nagusiak eta programazioa ikusi ahal izango dira. Hitzaldiak, ekitaldiak eta erakusketak hartzeko prestatutako guneak izango ditu, baita janari-kiosko txiki bat ere, ustekabeko eskaintzarekin.\nBBK Kunako proiektu egoiliarretara egokitutako guneak, eta lankidetza, lan trinkoa, networkinga eta aliatu berriekiko harremana bultzatzeko ingurunerik egokiena izango dute berton.\nPrestakuntza eta ezagutza aplikaturako solairua. Barrualdea guztiz garbia izango du, abangoardiako ekipamenduz hornitua, eta horrela solairu hau inspirazio, ikaskuntza-komunitate eta abarretarako leku ezin hobea izango da.\nGune zeharo argitsua eta BBK Kuna ekosistemaren ospakizun eta ekitaldi bereziak hartzeko prestatua.


Gobierno Vasco Irekia :: Zerga-amnistia “bidegabea” da\nEspainiako Gobernuak “justizia eta berdintasun printzipioak urratu ditu”, Idoia Mendiaren arabera. “Ikuspuntu guztietatik bidegabea da beren zerga-betebeharrak betetzen dituzten gainerako herritarrekiko”, erantsi du. Eusko Jaurlaritzaren bozeramailearen ustez, Mariano Rajoyk zuzentzen duen Gobernuak mezu “arriskutsua” bidaltzen du, “zure diru-sarrera guztiak aitortzen ez badituzu ez dela ezer gertatzen” transmititzen baitu.\nIdoia Mendiak, Eusko Jaurlaritzaren bozeramaileak, gaur ezagutzera eman den langabezia-datua “datu txar bat” dela onartu du, eta “oso kezkaturik” agertu da Euskadiko 161.918 langabetuen harira. Horrez gain gogorarazi du Jaurlaritza tresna ugari ari dela martxan jartzen pertsona horiek lan-merkatura itzul daitezen, “murrizketei buruz mintzatzen diren ahotsen” aurrean. Adibidez, Eusko Jaurlaritzak UGT eta CCOO sindikatuekin batera langabeziaren kontra borrokatzeko sustatu duen Plana aipatu du, baita Confebask patronalarekin lana sustatzeko sustatu duena eta 321 milioiko inbertsioa eskatu duena ere. Horrez gain, Mendiaren hitzetan, Gobernuak lanaren arloan onartu duen erreforma “langileak kaleratzea merkatzeko sortu da, ez lana errazteko”.\nEusko Jaurlaritzaren Kontseiluak hartutako erabakiak (2012.04.03)\nEusko Jaurlaritzaren Kontseiluak 2012-04-03n hartutako erabakiak Tag-ak\nGobernu Kontseilua zerga-amnistia hizkuntza salbuespena euskara ETAko presoak gaixoak hurbiltzea terrorismoaren biktimak bakearen ponentzia krisia langabezia langabezia lana Berri honen iruzkinen RSSa\nLa amnistia fiscal es "injusta" http://t.co/Zi6eZG7z” @Mariacho duela urte bat gutxi gora behera\njeitsi (546.9 KB)\njeitsi (208.1 KB)\njeitsi (536.3 KB)\njeitsi (237.5 KB)\njeitsi (424.4 KB)\njeitsi (22.1 MB)\nJeitsi audio bilduma (zip) totala_celaa_euskara_salbue...


Kutxaren ekimena da berde-berdea, Gipuzkoako gazteek ingurumena ezagutaraztea, harekiko errespetua sustatzea eta haren aldeko ekintzaile bihurtzea du helburu.\nTeknologia berrien bitartez eta ikasmaterial ezberdinak erabiliz, animazioak, galdeketak, koadernoak..., hainbat gauza aztertu eta ikasten dituzte ikasleek: zeintzuk diren ingurumen-arazo nagusienak, konponbideak zeintzuk diren, eta eurek ingurumenaren alde zer egin dezaketen. Horretarako, bost gai lantzen dira: bioaniztasuna, atmosferaren kutsadura, ura, oporraldi ekologikoagoak eta klima-aldaketa.\n2004-05, 2005-06, 2006-07 eta 2007-08 ikasturteetan zehar Gipuzkoako DBHko ikastetxeen % 90ak hartu du parte, 21.000 ikasle inguru, gehienak 1. eta 2. mailakoak.\nEkimenaren bidez, bestalde, ingurumenaren alde lanean ari diren zenbait elkartek dirulaguntza oparoak jasotzen dituzte ikasleen parte-hartzeari esker. Dagoeneko 48.000 € lortu dira.\nURL : http://www.berde-berdea.net/\nagenda21 baliabideak biologia natura\nEtiquetas: agenda21 baliabideak biologia natura


Donostiako Berritzegunea: Ikaskuntza Kooperatiboa. Ibilbide pedagogkikoa Sto Tomas Lizeoan\n2015(e)ko ekainakren 23(a)\nIkaskuntza Kooperatiboa. Ibilbide pedagogkikoa Sto Tomas Lizeoan\nIkasturte honetako apirilaren 20an, Ikaskuntza kooperatiboaren inguruko ibilbide pedagogikoa antolatu genuen gure eskualdean.\nIbilbide pedagogikoa, irakasleen lanbide garapena laguntzen duen jarduera da eta eskualdean garatzen ari diren proiektuen ezagutza sakona izaten laguntzen du. Badira urte batzuk formula hau Donostiako Berritzeguneko eskualdean erabiltzen hasi ginela eta hainbat ikastetxek antolatu dituzte honez gero beraien proiektuen azalpenak. Ibilbidean, eskualdeko ikastetxeetako 20-25 irakasle, koordinatzaile. zuzendaritza taldekidek hartzen dute parte eta proiektua garatzen ari den ikastetxean bertan garatzen da jarduera: proiektuaren nondik norakoa, testuinguruaren ezaugarriak, emandako pausoak, egindako aurrerapena eta izandako zailtasunen gainditzea azaltzen dira. Ondoren, ikasgeletan ikusten da proiektuaren zati baten gauzatzea eta azkenik, ikusitakoaren inguruko tertulia egiten da.\nIkaskuntza kooperatiboari buruzko Ibilbide Pedagogikoa Santo Tomas Lizeoan egin genuen. Bertan, Zuzendaritzako Iñaki, Olatz eta Amaiak proiektuaren markoa eta nondik norakoak azaldu zizkiguten. da eta honako alderdi hauek dira azpimarragarriak:\nLehen Hezkuntza osoan garatzen ari diren proiektua da eta Ikasleen inklusioa du oinarri\nIrakasleek osatzen duten Talde eragileak dinamizatzen du proiektuaren diseinua, garapena eta jarraipena.\nTalde eragileko lau partaidek Donostiako Berritzeguneko Ikaskuntza Kooperatiboa mintegian hartzen dute parte.\nGela guztietan garatzen den kooperazio ikuspegi\nEgitura kooperatiboak: arkatzak erdira, lau jakintsuak, bait-bi-lau,\nhonen honako fase hauek landu dira:\n1- Kohesio dinamikak: gelako partaideen ezagutza, aniztasunaren onarpena, errespetua, konfiantza...lantzeko. Tutoretza Planean sartzen dira.\n2.- Egitura kooperatiboak: gelako lanak egiterakoan erabiltzen direnak eta guztien presentzia, partaidetza, ahotsa, iritzia, lekua, protagonismoa eta lorpena garatzeko: "arkatzak erdira", "orri birakaria", "Bat-bi lau"...\n3.- "Talde Plana" osatzen du talde bakoitzak, non helburuak (Denok ikasiko dugu eta elkarlagunduz ikasiko dugu), partaide bakoitzaren ardura kolektiboa (koordinatzaileak, material arduraduna, laguntzailea, bozeramalea) eta norberaren ardurak... formulatzen diren. Talde plana aldika ebaluatu egiten da, ebaluazioaren helburua gehiagoa ikastea izanik. (Rubrika, Taldearen karpeta...)\nGeletan ikusitako gaien praktika, hau izan zen: - LH1: "Letra zopa". Egitura: "txanda birakaria". Garbiñe Ezkurdia irakaslea.\n- LH2: "Ordua lantzen". Egitura: Arkatzak erdira eta "guztiak bat". Ainhoa Agirre.\n- LH3: " Airea eta bizidunak". Egitura: "Irakurketa partekatua", "Iritziak erdira", "3 minutuko geldiunea" eta "1-2-4") Lurdes Urruzola.\n- LH4: "Elkartasun jokoak". Kohesio dinamikak. Maite Errasti.\n- LH6: "Programa de radio". Egiturak: "Lectura individual con lápices al centro" Amaia Alberdi.\n- LH6: "Talde Plan berria egiten". Egitura: Helburuak, rolak eta konpromisoak, "1-2-4" eta ·Erabakiak hartzen". Kristina Peña\nIbilbide pedagogikoaren azken jarduera bezala, irakasleen arteko tertulia egin genuen:\n- Zer ikusi dugu geletan?\n- Zer pentsatu dugu?\n- Zein galdera egin dizkiogu gure buruari?\nIrakasleen egindako lana baloratzeko "mantel birakaria" egitura erabiliz, partekatu genituen Ikaskuntza kooperatiboaren markoa eta praktikaren inguruko alderdi interesgarriak eta planteatzen dizkigun erronka.\nIbilbide pedagogikoa, Irakasleek ikasteko modu baliagarria dela ikusi genuen partaide guztiak. Mila esker Sto Tomaseko irakasle eta zuzendaritzari!!!\nGaiak: Egitura kooperatiboak, Ikaskuntza Kooperatiboa, inklusioa, Irakasleen talde lana, Kohesio dinamikak, Lehen Hezkuntza, Metodologia, Talde Plana


Portal municipal de Sopela - Asteburu honetan, Sopelan, Euskadiko surf egokituko nazioarteko txapelketaren lehenengo edizioa\nSopela. Bizkaia. 06Diciembre2019\nUsted está aquí: Inicio Noticias BERRIAK Kirolak Asteburu honetan, Sopelan, Euskadiko surf egokituko nazioarteko txapelketaren lehenengo edizioa\nAsteburu honetan, Sopelan, Euskadiko surf egokituko nazioarteko txapelketaren lehenengo edizioa\nUztailaren 12, 13 eta 14an surf egokituaren nazioarte mailako ekitaldi garrantzitsuenetariko bat ospatuko da Arrietara hondartzan, mundu osoko 70 surflari profesional baino gehiagoren partaidetzarekin.\nPeña Txuri Surf Taldeak, Alvin Bayona Fundazioak eta @haimandelpozo-k antolatutako txapelketak 8 kategoria izango ditu eta 17.000 euro banatuko dira saritan. Sariak berdinak izango dira emakumezkoen zein gizonezkoen kategorietan.\nOstiralean, uztailak 12, 18:00etatik aurrera Sopelako Udalak lehiaketako parte-hartzaile guztiei harrera egingo die Kurtzio Kultur Etxean.\nUztailaren 12, 13 eta 14an Euskadiko Surf EgokituKO Nazioarteko Txapelketaren lehenengo edizioa ospatuko da Arrietara hondartzan. Sopelan jada, dena dago prest Peña Txuri Surf Taldeak, Alvin Bayona Fundazioak eta @haimandelpozo-k antolatutako kirol ekitaldi hau martxan jartzeko. Ekitaldian ezgaitasun anitzak dituzten mundu osotik etorritako 70 surflari profesionalek parte hartuko dute: Japonia, Estatu Batuak, Australia, Hawaii, Hegoafrika, Frantzia, Zeelanda Berria, Argentina, Brasil eta Italia, beste batzuen artean.\n“Kirola funtsezko bidea da osasuna eta hezkuntza sustatzeko. Kirola gizarteratze erreminta gisa balio behar du eta hori dela eta, gure ustez, kirolean inbertitzen dena pertsonetan inbertitzen da. Guretzako, ohore handia da txapelketa hau Sopelan ospatzea; alde batetik, kirol egokituaren arloan egiten ari garen lan guztia erakustea ahalbidetuko digulako eta beste alde batetik, Sopela nazioarteko ekitaldiak hartzeko gai dela erakusteko balioko baitzaigu” adierazi du Josu Landaluze Sopelako alkateak.\nSopelako alkateaz gain, aurkezpenean ekitaldiaren zenbait laguntzaile eta babesle ere egon dira, Carlos Sergio Atxotegi, Bizkaiko Foru Aldundiko kirol aholkularia; Nora Sarasola, BBK Fundazioko Gizarte Ekintzako Zuzendaria; Alvaro Bayona, txapelketako antolatzaile eta Alvin Bayona Fundazioko kidea; Txema Alonso, Bidaideak Elkartearen Koordinatzailea; Aritza Saratxaga, Peña Txuri Surf Taldeko kidea eta Agustin Sopelana eta Aitor González, FEKOOReko (Gutxitasun fisikoa edota organikoa duten Bizkaiko pertsonen Federazio Koordinatzailea) kideak. Aipatzekoa da ere Eusko Jaurlaritza, Athletic Club Fundazioa, Grupo UVESCO eta Bizkaiko Surf Federazioa ere laguntzaileak direla eta hortaz, ekimenaren partaideak, besteak beste.\nAritza Saratxaga, Peña Txuri Surf Eskolako Kirol Zuzendariak eta probaren antolatzaileak, baieztatu du “kirol ekitaldi aparta bat da, gure ustez lehenengo edizio honen ospakizuna momentu historikoa izango da Sopela, Bizkaia eta Euskadirentzat, eta batez ere, kirol egokituarentzat. Ekimen aitzindaria da Euskadin, baita Sopela kirol egokituetako udalerri erreferente gisa finkatzeko aukera ezin hobea ere”.\nPeña Txuri Surf Taldeak, beste batzuen artean, Sopelako Udalarekin elkarlanean urte ugari darama kirolean gizarte-inklusioa sustatzen. Urte hauetan zehar dibertsitate funtzionala duten pertsona asko ezagutu dituzte. Horiei esker surfa eta kirola beste ikuspuntu batetik baloratzen ikasi dute eta pertsona garrantzitsu horien artean Aimar del Pozo sopeloztarra dugu. Hauek guztiak izan dira, hain zuzen ere, txapelketa berri hau sortzeko ideia sustatu dutenak.\n“Surfak BBKak dituen hainbat balore konpartitzen ditu: taldeko lanaren diziplina, bizitza osasungarria, esfortzua, gure kosta zaindu eta babestea, eta txapelketa honekin lotuta, partaideek erronkak gainditzeko transmititzen duten espiritua”, adierazi du Nora Sarasola, BBK Fundazioko Gizarte Ekintzako zuzendariak.\nEkimenak 3 eguneko iraupena izango du eta guztira 17.000 euro banatuko dira sari gisa. Sari hauek berdinak izango dira emakume zein gizonentzat. Txapelketaren kategoriak, arauak eta funtzionamendua ISA Surfing Adapted (International Surfing Association) erakundeak ezarritakoak dira. Aipatzekoa da ere ISA WCSSA Mundialaren ondoren Sopelakoa, nazioarteko parte-hartze handiena duen surf egokituaren txapelketa dela.\nHitzordua milaka ikuslek jarraituko dute okasiorako bereziki sortutako profil digitalen bitartez: Facebook, Instagram eta Youtube. Txapelketak, gainera, bat egingo du Peña Txuri Surf Eskolaren 30. urteurrenarekin, sopeloztarrei kirol honen sekretuak ezagutarazi eta irakasteko helburuarekin sortutako eskola, hain zuzen ere.\nHasiera borobila gisa, ostiralean, uztailak 12,arratsaldeko 18:00etatik aurrera, Sopelako Udalak lehiaketako parte-hartzaile guztiei harrera egingo die Kurtzio Kultur Etxean.\nUztailak 12: 18:00etan hasiera-ekitaldia, ongietorria eta kirolarien aurkezpena egingo da.\nUztailak 13 eta 14: 08:00etatik 20:00etara kategoria desberdinetako txandak ospatuko dira eta parte-hartze minimoa (gutxienez 3 pertsona) betetzen den bitartean, kasu guztietan egingo dira emakumezko eta gizonentzako txapelketak. Horrela ez bada, txanda mistoak egingo dira.\nUztailak 14: 18:00etan sari banaketa eta eskerrak emateko eta agurtzeko ekitaldia.\nKategoriak eta sariak:\nAS1: Olatuak zutik hartu dezaketen, baina gorputz-adar bat edo bat baino gehiago falta zaien surflariak.\nAS2: Olatuak belaunikatuta edota eserita hartzen dituzten surflariak.\nAS3: Olatuak aulki batean eserita hartzen dituzten surflariak.\nAS4: Olatuak etzanik hartzen dituzten eta autonomoak diren surflariak.\nAS5: Zutik izan ezik, edozein posizioan taula gainean jartzen diren eta uretan dauden bitartean arraun egiteko laguntza behar duten surflariak.\nAS6: Surflari itsuak edota ikusteko desgaitasuna duten surflariak.\nAS7: Surflari gorrak edota entzuteko desgaitasuna duten surflariak.\nAS8: Desgaitasun intelektuala duten surflariak.\nGizonezko zein emakumezkoen kategorian, lehenengo saria 600 eurokoa izango da, bigarrena 300 eurokoa eta hirugarrena 200 eurokoa. Olatu onenaren kategorian, irabazleak 1.000 euro eramango ditu.\nEl Ayuntamiento de Sopela ha organizado un amplio programa repleto de actividades a desarrollar durante el mes de diciembre en la Ludoteca y Gaztelekua. Para más información sobre las actividades programadas, descargar el siguiente documento: http://sopelaudala.org/index.php/es/documentos/cat_view/8-gazteria-juventud LUDOTEKA: 94 656 94 82 / \_n Esta dirección de correo electrónico está...\n30 Septiembre 2019. Ludoteca y Gaztelekua: programación de octubre 2019


Fagor-Industrial-Basque-Culinary-Centerreko-partaide-izango-da-aktuazio-ardatzak-bezalako-berrikuntza-eta-garapenekin | Fagor Industrial\nDonostia, 2019ko uztailaren29a– Fagor Industrial Basque Culinary Centerren (BCC) patronatuko partaide izango da ostalaritzako eta sukaldaritza kolektiboko ekipamenduetako garapenaren eta berrikuntzaren aldeko apostua egiteko.\nBasque Culinary Center mundu mailako akademia-instituzio aitzindaria da, eta goi-mailako formazioa, ikerketa, berrikuntza eta gastronomiaren eta elikaduraren sustapena ditu helburu. Asmo horietako asko bat datoz Fagor Industrialen xedeekin, eta akordio honi esker instituzioaren patrono izango da, Basque Culinary Centerren organo gorena. Modu horretan, Fagor Industrialek produktuaren eta zerbitzuaren bikaintasuna bilatzeko duen estrategia gastronomiaren sektorean erreferente den instituzioarekin elkarbanatuko du.\n2011ko irailean sortu zenetik, Basque Culinary Center lanean ari da nazioartean formazio akademikoan eta ikerketan erreferente izateko eta, Zientzia Gastronomikoen Fakultatearen eta Ikerketa eta Berrikuntza Zentroaren bitartez, gastronomia garapen sozioekonomikorako palanka gisa sustatzeko.\n“Ohorea da eskuz esku lan egitea Basque Culinary Centerrekin, gastronomian eta elikaduran nazioartean erreferente den zentroa”, aipatu du Mario Lopezek, Fagor Industrialen Zuzendari Orokorrak. “Ostalaritzaren hazkundean ekarpena egin nahi dugu, gure produktu eta zerbitzuen abangoardiaren eta berrikuntzaren aldeko apustua eginez. Ziur gaude Basque Culinary Center etorkizunerako ditugun helburuetatik hurbilago egotera bultzatuko gaituen eragilea izango dela”, amaitu du Lopezek.\n“Gure taldeen formazio jarraitua Fagor Industrialen daukagun beste konpromisoetako bat da, eta ez dugu modu hoberik ikusten BCCren babesean aritzea baino, munduan aitzindaria den akademia-instituzioa”, azpimarratu du Iker Alberdik, ONNERA Groupeko CEOak.\nJoxe Mari Aizegak, Basque Culinary Centerreko zuzendari orokorrak baieztatu du: “bikaintasunarekiko konpromisoa eta berrikuntzaren aldeko etengabeko apustua Basque Culinary Centerreko balioak dira. Fagor Industrialekin batzean, ikerketa eta abangoardia gastronomian aldaketak egiteko oinarri gisa proiektatzen dituen proiektuaren garapena indartuko dugu”.\nONNERA Groupi buruz\nONNERA Group nazioarteko enpresa-taldea da, eta sukaldaritzarako, garbitegirako eta hotzeko aplikazioetarako ekipamenduen soluzioak eskaintzen ditu. Fagor, Inoxfera, Asber, Edenox, Efficold, Danube, Domus eta Primer markak biltzen ditu, hainbat sektore, merkatu eta herrialdetan liderrak. Talde globala da, bere produktuak 5 kontinenteetan komertzializatzen dituena. 9 ekoizpen-lantegi ditu munduan estrategikoki banatuta\n(Espainia, Frantzia, Polonia y Mexiko) eta merkatu bakoitzera egokitutako soluzioak eskaintzeko gai diren 2.200 profesional baino gehiago.\nFagor Industriali buruz\nFagor Industrial, Mondragoneko kooperatiba, ostalaritzarako, sukaldaritza kolektiborako eta garbitegirako ekipamenduen fabrikatzaile liderra da. 60 urtetik gorako esperientzia dauka, eta ostalari profesionalaren egunerokoaren eta beharren ezagutzan oinarrituta, Fagor Industrialek marka beraren izenean produktuen gama integrala eskaintzen du. Fagor Industrial nazioarteko ONNERA Group enpresa-taldearen parte da, eta, gainera, bere egoitza nagusia.\nBasque Culinary Centerrek formazioa, berrikuntza, ikerketa eta ekintzailetza gastronomia garatzeko eta sustatzeko helburuarekin batera bizi den ekosistema berdingabea osatzen du; gastronomia jaten dugunaren eta egiteko moduaren inguruko ezagutza arrazoitu gisa ulertuta. 2011tik Donostian dagoen instituzio aitzindaria da Basque Culinary Center, eta 32 herrialdetako ikasleak dituen Zientzia Gastronomikoen Fakultateak osatzen du. Gastronomia eta Sukaldeko Arteen Gradu bat eta 8 master eta espezializazio ikastaro eskaintzen ditu. Horregatik BCC Innovation esaten diogu: diziplina arteko ikerketarako zentro bat, produktuen eta zerbitzuen diseinuaren ikerketan eta berrikuntzan aritzen dena, enpresa eta ekintzaile berriak babestuz; gainera, hainbat eta hainbat programa, ekimen eta ekitaldi ere eskaintzen ditu.\nFagor Industrial Basque Culinary Centerreko partaide izango da aktuazio ardatzak bezalako berrikuntza eta garapenekin (PDF - 177 KB)


Hirietako Alde Zaharrak eta ostalaritza (Gasteiz). Jarrera kontua da dena – Convivir en lo Viejo – Aldezaharrean Bizi\n14 octubre, 2015 | Más allá de Iruña | No hay comentarios\n2015-10-14 / Aitor Biain\nAzken urteetan Alde Zaharreko tabernen kopuruak gora egin badu ere, ez da arazo nabarmenik bizilagunen eta ostalarien artean. Hala ere, kaleko zaratagatik kexu dira bizilagunak.\nAiztogileena, errementariena, margolariena, zapatariena edo harategiena. Gasteizko Alde Zaharreko kale izendegia aski ezaguna da Erdi Aroan izan zuen merkataritza jardueragatik. Baina urteak pasatu dira, eta, egun, Alde Zaharreko kaleetan tabernak dira nagusi, batez ere. Hiriaren erdigunea tabernen auzo bilakatu da. Izan ere, gainerako hirietan gertatu bezala, Gasteizen ere nabarmen aldatu da eremu historikoaren merkataritza eredua. Merkatari txikiek ostalariei utzi diete lekua, eta, ondorioz, bizikidetza arazoak sortu ditu horrek.\nGasteizko Udalaren ostalaritzaren inguruko azken txostenaren arabera, gaur egun 170 taberna daude, guztira, Gasteizko Alde Zaharrean. Hiriko taberna kopuru guztiaren %12,5 da hori. Han dago, beraz, taberna kopuru handiena hiriko gainerako auzoekin alderatuz gero. Urtez urte, gainera, gora egiten du kopuruak. Esate baterako, iazko datuekin alderatuz gero, hamabi lokal gehiago dira aurten auzoan. Era berean, saltoki txikien zenbatekoak behera egiten jarraitzen du: %3,2 jaitsi da azken hiru urteetan.\nHala ere, horrek ez ditu arduratzen ez udala eta ez bizilagunak. Izan ere, bi negozioen arteko «oreka mantentzen da» oraindik ere. «Gasteizen ez dago masifikaziorik, ez eta taberna kopuru handiegirik ere», azaldu dute udaleko ordezkariek. Bizilagunentzat ere kopurua ez da arazo; izan ere, zaratak «gogaitzen» ditu, gaur-gaurkoz, bizilagunak. Baina ez tabernetako musikaren ondorioz sortutakoak, baizik eta kalean herritarren oihuen ondorioz sortutako zaratak. «Argi dago taberna kopuru handia dela auzoan eta igotzen ari dela urtez urte. Baina ez gaitu horrek arduratzen. Kopurua ez da arazoa guretzat, baldin eta tabernen jabeek eta erabiltzaileek jarrera solidarioagoa badute bizilagunekin», dio Alberto Ruiz de Olanok, Los Arquillos Bizirik bizilagunen elkarteko presidenteak.\nHori dela eta, bai ostalariak, bai bizilagunak eta bai udala bat datoz: «Herritarren jarrera aldaketa» da bizikidetzaren konponbidea. Horregatik, udalak adierazi du martxan jarriko duela kontzientziazio kanpaina bat.\nDuela lau urte sartu zen indarrean ostalarien inguruko ordenantza berria, eta, geroztik, hogeita hamahiru tabernak eskatu dute lizentzia aldaketa. Hau da, taberna soil baten lizentzia izan beharrean, pub lizentzia eskuratu dute zenbait tabernak. Horrek, besteak beste, ordutegia luzatzeko aukera eman die. Asteburuetan, goizeko ordu bi eta erdietan itxi beharrean, goizeko lauretan ixten dituzte, ordenantzaren arabera. Bizilagunak kexu dira horrek sortutako albo kalteez. «Nire ustez, ordutegia gehiegizkoa da. Hala ere, aitortu beharra dago ordutegia ez dela arazorik larriena». Bizilagunen elkarteko presidentearen iritziz, erabiltzaileen jarrera bestelakoa izango balitz ez legoke arazorik ordutegiarekin. Egoera, baina, ez da hori.«Bizilagunontzat hobe da, beraz, tabernak ahalik eta ordu gutxien egotea irekita».\nUdala ere bat dator bizilagunen salaketarekin, eta ordutegia ez betetzeagatik sortutako «unean uneko arazoak» daudela dio. «Ez dugu uste Gasteizko Alde Zaharrean arazo orokorrik dagoenik tabernei dagokienez. Unean uneko arazoak daudela, ordea, bai, eta aitortzen dugu. Ordutegia ez betetzeagatik sortzen den zaratarekin dugu arazorik larriena. Hori dela eta, horri aurre egiten saiatuko gara», aitortu du Borja Belandiak, Herritarren Segurtasuneko zinegotziak.\nTabernariek, berriz, diote ordenantza bete baino ez dutela egiten. Alde Zaharreko ostalari Mikel Ortiz de Zaratek uste du ordenantza «oso ona» dela. «Ni gustura nago ordutegiarekin. Ez dut inolako arazorik izan bizilagunekin, eta beti saiatzen naiz ordutegia betetzen. Unean uneko arazorik izanez gero, bizilagunekin zuzenean hitz egiten saiatzen naiz».\nArazoa konpontze aldera, bat datoz alde guztiak: konponbidea denen artean lortu behar da. Ruiz de Olanok, bizilagunen elkarteko presidenteak, guztien akordioa eskatu du. «Herritarrei kontzientziazioa eskatzen diegu, solidarioagoa izatea bizilagunekin. Guk, era berean, ulertu behar dugu dibertsio uneak behar direla. Alde Zaharra guztiona da, eta denon artean lortu behar dugu konponbidea». Udalak ere «jarrera egokia» izateko deia egin die herritarrei.\nHala ere, urteak daramatzate elkartzen Alde Zaharreko bizilagunen elkarteak eta Gasteizko Udaleko ordezkariak, izan daitezkeen arazoei irtenbidea aurkitzeko asmotan. Hiru hilabetetik behin elkartu ohi dira. Udaltzainekin ere urtean bi bilera egiten dituzte gutxienez.\n40 espediente irekita\nOrdutegia ez ezik, terrazak ere izaten dira askotan ika-mika iturri. Gasteizen ere, tabernen eta bizilagunen arteko bizikidetzaren ispilu dira kaleko aulki eta mahaiak. Bizilagun asko kexu dira tabernek horiekin egin ohi dituzten erabilerarengatik. «Erabilera desegokia da arazoa. Leku asko okupatzen dute, eta ez dute oinezkoendako lekurik uzten askotan. Zarata handia ere ateratzen dute. Terrazak ongi erabiliz gero, ez dago arazorik», dio Ruiz de Olanok.\nErabilera desegoki horren adibide da, esaterako, udalak dagoeneko 40 espediente ireki dizkiela herriko hainbat tabernari urte honetan. Guztiei «terrazen inguruko ordenantza ez betetzea» egotzi die Udalak, eta «terrazen erabilera desegokia egitea». Horietako asko bizilagunek egindako salaketen bitartez izan dira.\n2012ko abenduan onartu zen terrazen inguruko ordenantza, eta 2013an sartu zen indarrean. Geroztik egokitzeko denbora utzi du udalak, eta ez du isunik jarri; abisua eman besterik ez die egin ordenantza betetzen ez zuten tabernei. Tarte hori pasatu dela eta, hemendik aurrera «ordenantza betearaziko du udalak», Belandia zinegotziaren hitzetan. Era berean, «guztien inplikazioa» eskatu du zinegotziak, izan daitezkeen arazoei aurre egiteko.\nKaleko edanaren ondorioak\nGasteizko Alde Zaharra gaueko aisialdirako toki bilakatu izanak ere, bizikidetza arazoez gain, badu bestelako ondoriorik ere. Arkupeko ibilbidea da horren adibideetako bat. Izan ere, gazteek maiz erabili izan dute toki hori lagun artean elkartu eta kalean edateko.\nOhiko zaratak, usainak eta zikinkeriak, baina, eraikinari ere kalte egiten diote, bizilagunen bizi-kalitatean eragiteaz gain. Parrandaren hurrengo goizean, udal garbitzaileek ur kantitate handia erabili behar izaten baitute pilatutako zikinkeria garbitu ahal izateko. Askotan, presio handiko mahukak erabiliz, gainera. Eraikina bera zaharra denez, filtrazioak izan ohi dira azpian dauden lokaletan. Egokitze lanak egiteko, «diru asko» gastatu beharko luke udalak, eta ez dago hori egiteko prest. Bizilagunek, berriz, garbiketa modua aldatzeko eskatu diote udalari.\nKontuak kontu, zer egin aztertzen ari da udala. Arkupeko ibilbidea gauez ixtea izango litzateke aukeretako bat. Hori ere ez da, baina, denen gustukoa. Konponbidearekin ere, denak ezin ase.


Gipuzkoako eskolarteko txapelketetan emaitza bikainak - Tolosaldea IKT - Igeriketa Kirol Taldea\nGipuzkoako eskolarteko txapelketetan emaitza bikainak\nSAN JUAN SARIA 2017\nAlebinak eskolarteko txapelketan bikain\nTxapelketa borobilak izan dira eta lortutako emaitzei esker Gipuzkoa eta Euskadiko alebin mailako lehiaketetarako txartel ugari lortu dituzte eskualdeko gaztetxoek\nMaiatzak 13-14 ko asteburuan taldeko benjamin eta alebinek zita garrantzitsua izan zuten Tolosako Usabal kiroldegian. Larunbatean benjaminek Igerilari Osoa lehiaketan partu hartu zuten. 31 gazte izan ziren lehiatu zirenak eta guztiek goizean 50 tximeleta eta 100 bizkar frogan parte hartu zuten. Arratsaldean berriz, 100 bular eta 100 libre frogak egin zituzten eta guztietan lortutako puntuen batura eginez sailkapen orokorra eraiki zen. Honetaz gain erreleboetan ere parte hartu zuten igerilariek, goizean estilo librean eta arratsaldean berriz 4 estiloetan.\nGuzti guztiek urte osoan zehar egindako lana erakusteko aukera izan zuten eta benetan dotore igeri egin zuten. Estilo bikainean igeri egiteaz gain aurrez egindako markak hobetu eta hori sailkapen orokorrean ederki antzeman zen. Talde giro aparta sortu zen guztien artean eta egun ederra pasatzeko aukera izan genuen.\nTaldekako sailkapenean, mutiletan lehen saria eskuratu genuen eta sailkapen mistoan berriz bigarren izan ginen. Bakarkako sailkapenean hainbat domina eskuratu genituen, Markel Garmendiak tximeletan urrea, Joanes Ruizek bular estiloan zilarra eta Unai Zubeldiak bakarkako sariez gain, Gipuzkoako Igerilari Osoaren txapel preziatua ere eskuratu zuen. Erreleboetan berriz, aurrez aipatutako hiru mutilek eta Aitor Pradosek osatutako erreleboak urrea eta zilarra lortu zituzten lehiatutako bi erreleboetan eta Nahia Cristobalena, Helene Altuna, Judith Urdapilleta eta Nahia Mujikak osatutako nesken taldeak berriz brontzezko domina goizeko libreko erreleboan.\nIgandean berriz, beste 31 gaztetxo alebin mailako Gipuzkoako eskolarteko txapelketan lehiatu ziren, bakoitzak bi frogetan parte hartu behar zuelarik. Hauek ere ederki aritu ziren, denek aurrez egindako markak hobetu eta berriak ezarri baitzituzten. Garrantzitsua zen igandeko zita, datozen Gipuzkoa eta Euskal Herriko alebinen txapelketetan lehiatzeko gutxienekoak lortu ahal izateko eta dagoeneko igerilari batzuk hauek eskuratu eta helburu berriak ezartzen hasiak dira.\nBakarkakoan guztira 8 urrezko domina, 5 zilar eta 3 brontze eskuratu zituzten eskualdeko igerilariek. Aipagarria izan da Villabonako Maddi Matillaren txapelketa, bi frogetan urrea lortzeaz gain Espainiako txapelketetan parte hartzeko gutxienekoak lortu baititu eta baita nesken erreleboa ere, hauek 4×100 estiloetan urrea lortu Espainiako txapelketetan parte hartzeko guxtienekoa lortu baitzuten. Mutilen erreleboak ere bigarren eta hirugarren postu bana eskuratu zuten eta nesken estilo libreko erreleboak ere brontzea.\nAurrez aipatutako igerilariez gain, mota honetako zita garrantzitsu batean lehen aldiz lehiatutako amuarrain eta izurdeen talde ederra ere aurkeztu genuen eta hauentzat ere esperientzia ikaragarria izan zen igandekoa. Urte osoko lanaren ondorioz erakustaldi bikaina eman zuten eta salto haundi bat eman dutela argi utzi dute.\nLanean gogor jarraitzeko indarrak eman dizkigu asteburuak, datozen zita eta erronkak ere ez baitira makalak izango.


Mendira bake bila? Gorago igo beharko gara ba... - The Indezents bloga >>\nAitortzen dut, zaila da ni mendira eramatea (beno, mendira edo ibilaldi puta batera). Gainera, normalean mendira edo kirola egitera ez joateak forma puntu kaskarra eskaintzen du eta horrek aldi berean, mota horretako planekin bat ez egiteko aitzakia ezin hobe bat. Hala ere, onartu beharrean nahiz baita ere, txango bat egin ostean gorputza zeharkatzen dizun sentsazioa ederra dela. Bi errealitate hauek medio, noizean behin animatzen naiz espedizio txikiren batera, beti ere, pasatu gabe.\nIgande honetarako Urederrera joateko gonbitea egin zidaten eta nahiz eta hasieran ez nuen oso garbi ikusi, “ogitarteko” hitza entzutean, Pavloven zakurra bezala jarri nintzen. “Ogitartekoa ez, fianbrera eramango dugu bai jauna!”.\nEguraldi ederra atera zaigu eta Urbasa aldera abiatu gara goizaldean. Zerua aratz, haize freskoa, errepidea hutsik, tertulia eta autorako musika ederra bozgorailuetan. Zer gehiago behar da zoriontsu izateko? Hala ere, pixkanaka Baquedano ingurura gerturatzen hasi gara eta errepide hutsa zena Munbaiko kale nagusian bilakatu da. Ehunka pertsona, auto anda eta autobusak!! Berezko aparkalekua lepo omen zegoen eta apur bat gorago dagoen jolas parke batera bidali gaituzte autoa uztera.\nAutotik atera eta atzo lagun batek esandakoa gogoratu dut: “Hondartza abuztuan bezalaxe egongo da hori bihar”. Bai bai, eta ez edozein hondartza… Benidorm gutxienez! Ibilaldiari ekin eta txango osoan zehar bidaikide izango genuen fauna ezberdina ikusten hasi gara (gu nahikoa fauna ez bagara): mendian gora oihuka doan jendea, mugikorreko musika mundu guztiarentzat jartzen duten gazteak, lokatz artean ibiltzeko oinetakorik hoberena bailarina batzuk direla pentsatu duten neskak, urrunago joan eta takoi eta guzti Urederra ezagutzera joan direnak (eta nola ez, bidean harriak daudela kexaka dabiltzanak. Que viene al monte señora!!), kurtso amaierako bidai batean daudela diruditen berrogei bat gazteko tropelak eta nahiz eta hogei pertsona zain izan bide erdian argazki baterako posatzen hasten diren facebookeko izarrak.\nOrdu bete inguru kostatu zaigu Urederraren iturburura iristea eta une batzuetan prozesio batean ginenaren sentsazioa izan dut (Aste Santuetan ihesi ibili eta azkenean, taka!). AC/DCren kontzertu baterako sarrerak erosteko ilara batean ginela zirudien. Jendea atzean, jendea aurrean eta une askotan, zain egon behar gainera behetik gora eta goitik behera zetorren jendea ez ginelako bidetxurretatik batera sartzen. Batzuetan, itxaronaldi horietan zehar, begiak itxi eta naturak bakarrik eskaintzen dizun bake horren bila hasi naiz, errekaren soinua bakarrik entzun nahian, planetarekin bat egin nahian eta… “Ponte de perfil, saca el brazo. Así no vas a salir bien”.\nBenetan, esan dizuedan bezala, mendizale baten antitesia naiz. Ez dut nire burua mendizale moduan jarriko gezurra delako baina horrelako lekuetan, Edmun Hillary sentitzen naiz eta hori, ez da oso normala. Ez dut mendira joateko ohiturarik baina mendiari izan behar zaion errespetu eta maitasuna diodalakoan naiz. Bertara joaten naizenean, eskaintzen didana bilatzen dudala bertan eta ez naizela parke natural batera, parke tematiko batean sartzean duzun jarrera berdinarekin joaten.\nLeku ederrak ikusi ditugu gaurkoan baina ez beharko litzatekeen testuinguruan. Nire gorputz eta buruak ederki eskertu dute ibilaldia baina mendira joatean sentitzen dena baino gimnasioko zinta batean ibiltzean sentitzen dena sentitu dut. Agian, nirea da errua eta bakea eta naturarekin bat egitea bilatuz gero, mass mendia bilakatu diren lekuak alde batera utzi eta beste ibilbide gogor edo ezkutatuago batzuk aukeratzen hasi beharko nintzateke. Posible da, baina hori egitera iristeko, gehixeagotan egin beharko ditut gaurkoa bezalako irteerak forma hartu, eta beste leku eder horietara joaten hasi ahal izateko. Hamaika ikusteko jaioak gara… Txomingeroek lortuko dute beste ezerk lortu ez duena… Ni mendira joatea.\nBide batez, fianbreran atzo sartu nuen guztia oso oso goxoa zegoen. Hori bai, baso urrun batera joan gara dastatzera, bakean, naturarekin bat... Eta inork zati bat eskatuko ez didan lekuan.\niritziak mendia txomingeroak urederra